HAURREN HEZKUNTZA (0-6)\nHAURTZAINDEGI BAT BAINO GEHIAGO\nHaur Hezkuntzan, gure proiektu propioak Hizan proiektuan eta Konfidantzaren pedagogian datza.\nEbaluazio Hezigarrian oinarritutako ikaskuntza. Pedagogia honetan oinarritzen dira gure hezkuntza-proiektu guztiak.\n5 adar nagusi ditu:\nHelburuak eta arrakasta irizpideen partekatzea.\nIkaskuntza ebidentzien eskuratzea.\nFeedback formatiboa eskaintza.\nIkaskideak baliabide gisa.\nIkaslea ikaskuntzaren jabe izatea.\nEKI. "E" Euskal Curriculumaren garapenerako material berritzaileak, "K" Konpetentzietan oinarritutako ikasmaterialak, ikaslearen irteera-profila proiektuaren bizkar hezur izanik, eta "I", Integrazioaren pedagogia hautatu dugu.\n2021/2022 ikasturtetik aurrera, San Bizente Ikastolak punta-puntako proiektu berri bat ezarriko du matematika ikasi eta garatzeko.\nDakizuenez ikastolan garrantzi handia ematen diogu teknologi berriei, hauek baitira munduarekin konektatzen gaituzten tresnak.\nEs un proyecto surgido dentro del movimiento de las ikastolas, cuyo objetivo principal es fomentar el uso del euskara. Es un proyecto impulsado por Jose Luis Gorostidi, que va tomando forma adecuándose a las diferentes realidades y a los tiempos nuevos.\n(Kalitate Egitasmo Integratua)\nKEI, kalitate egitasmo proiektu honetako asmoa, ikastetxe honetan egiten diren prozesu eta pertsonen lanari ahalik eta etekin handiena ateratzea da. Hau da, egunero egiten dugun esfortzua benetan eraginkorra izan dadila\nSan Bizente ikastolan musika garrantzitsua da hasieratik.\nProiektu hau etorkizunera begira bideratua dago eta oso baliogarria da ikasleen nortasuna garatzeko.\n2010/2011 ikasturteaz geroztik daramagu aurrera proiektu berri hau: baratze ekologikoa. Aukera ezin hobea da hau gure ikasleek naturarekin harreman zuzena izan dezaten!\nProiektu hau EKI proiektuarekin ordezkatzen ari gara.


About: dbpedia-eu:Edda_Moser Goto Sponge NotDistinct Permalink\nEdda Moser (Berlin, 1938ko urriaren 27a) alemaniar opera-abeslaria da, sopranoa. Kantua Berlinen ikasi ondoren, Würzburgeko abesbatzako kantari izan zen eta paper txikiak egin zituen hainbat operatan. Londresen kontzertu bat eman zuen Hans Werner Henzeren lanak ezagutarazteko. 1968ko Salzburgoko jaialdian, Karajan zuzendariak Wagnerren Rhingo urrea laneko paper nagusia kantatzera gonbidatu zuen. Urte horretan bertan, New Yorkeko Metropolitanen aritu zen. Europako antzoki nagusietara gonbidatu zuten gero (Viena, Paris, Hanburgo), eta, 1970ean, Metropolitanera itzuli zen Mozarten Txirula miragarria laneko Gaueko Erreginaren papera kantatzera. Bachetik hasi eta gaur egungo musikagileetarainoko errepertorioa kantatu du Edda Moserrek.


Transferentziak - BLI · Kanadako hizkuntza eskolak\nAireportuko pick-up zerbitzua\nBLI-n, zure esperientzia atzerrian atsegina izatea nahi dugu Kanadara iritsitakoan. Pertsonalizatutako pick-up zerbitzua eskaintzen dugu. Hautatutako ostatuetara iristea segurtasunez ziurtatuko duen gure ordezkari batek jasoko du. Zerbitzu hau behar baduzu, jar zaitez gurekin harremanetan erregistratzerakoan.\nNazioarteko ikasleak iritsi dira Nazioarteko Pierre-Elliott-Trudeau aireportua Montrealen eta Jean Lesage Nazioarteko Aireportua Quebec-en. Aireportura iristen zarenean, joan Ikuskaritza Nagusira joateko Kanada Border Zerbitzuen Agentzia (CBSA) ofizial batekin hitz egiteko. Hemen da zure pasaportea, Onarpen gutuna eta fondoen egiaztagiria, baita zure Sarrera Gutuna aztertzeko baimena jasotzeko.


La Tourette (Loira) - Wikipedia, entziklopedia askea.\nLa Tourette (Loira)\n(«La Tourette (Loire)» orritik birbideratua)\n45°24′53″N 4°05′04″E / 45.4147°N 4.0844°E / 45.4147; 4.0844Koordenatuak: 45°24′53″N 4°05′04″E / 45.4147°N 4.0844°E / 45.4147; 4.0844\nLuriecq, Périgneux, Saint-Bonnet-le-Château eta Saint-Nizier-de-Fornas\n595 (2018ko urtarrilaren 1a)\n298 (%50.1) 286 (%48.1)\nLa Tourette Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 511 biztanle zituen.\n2007an La Tourette udalerrian erroldatutako biztanleak 511 ziren. Familiak 200 ziren, horien artean 44 pertsona bakarrekoak ziren (15 bakarrik bizi ziren gizonak eta 29 bakarrik bizi ziren emakumeak), 69 seme-alabarik gabeko familiak ziren, 80 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.\n2007an 249 etxebizitza zeuden, 201 familiaren etxebizitza nagusia ziren, 33 bigarren erresidentzia ziren eta 16 hutsik zeuden. 240 etxeak ziren eta 9 apartamentuak ziren. 201 etxebizitza nagusietatik 180 bere jabearen bizilekua ziren, 19 alokairuan okupaturik zeuden eta 2 doan lagata zeuden; 1ek gela bat zuen, 5 etxek bi zituzten, 19 etxek hiru zituzten, 79 etxek lau zituzten eta 96 etxek bost zituzten. 168 etxek euren parking plaza propioa zuten azpian. 63 etxetan ibilgailu bat zegoen eta 130 etxetan bat baino gehiago zituzten.\nLa Tourette udalerriko biztanleria-piramidea 2009an .\n2007an lan egiteko adina zuten pertsonak 331 ziren, horien artean 251 aktiboak ziren eta 80 inaktiboak ziren. 251 pertsona aktiboetatik 240 lanean zeuden (124 gizon eta 116 emakume) eta 11 langabezian zeuden (4 gizon eta 7 emakume). 80 pertsona inaktiboetatik 44 erretiraturik zeuden, 23 ikasten zeuden eta 13 "bestelako inaktibo" gisa sailkaturik zeuden.\n2009an La Tourette udalerrian 218 unitate fiskal zeuden, 572 pertsonek osaturik. Pertsona bakoitzeko diru-sarrera fiskalaren mediana urteko 19.706 euro zen.\n2007an zeuden 34 komertzioetatik, 6 bestelako produktu industrialen fabrikazioko enpresak ziren, 7 eraikuntza enpresak ziren, 8 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 finantziazio enpresak ziren, 3 higiezinen enpresak ziren, 4 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 15 zerbitzu publikoetatik, 4 ibilgailuen konpontzeko eta nekazaritza tresnetako lantokiak ziren, 1 ibilgailuen ikuskaritza teknikoko lekua, 1 igeltseroa, 1 margolaria, 2 zurginak, 1 iturgina, 2 ile apaindegiak, 2 albaitariak eta 1 jatetxe.\n2009an zeuden 2 establezimendu komertzialetatik, 1 supermerkatu zen eta 1 elektrotresna denda zen.\n2000. urtean La Tourette udalerrian 9 nekazaritza-ustiategi zeuden, 156 hektarea erabiltzen.\nMultimedia: La Tourette (Loire)\nBNF: 15259878j (data)\nOrriaren azken aldaketa: 28 otsaila 2021, 19:48.


Urdaneta, eguzkiaren kontrako itsasbidegilea — Eibar.ORG | Eibarko peoria\nHemen zaude: Hasiera / Blogak / Amatiño / Urdaneta, eguzkiaren kontrako itsasbidegilea\nUrdaneta, eguzkiaren kontrako itsasbidegilea\nAmatiño 2016/10/04 22:00\nMiguel de la Quadra Salcedo enkarterritarrari (jatorriz Pobeñakoa, sortetxe eta guztikoa) jaramonik egingo badiogu, Andres Urdaneta ordiziarra da sekula historian izan den euskal itsasgizonik garrantzitsuena, Elkano, Legazpi, Okendo, Txurruka, Blas de Lezo eta gainerako guztiak baino nabarmen gehiago.\nUrdaneta misiolaria, Ordizian\nEz da hori, segurutik, iritzirik zabalduena euskal gizartean, eta, esanari baino eginari lotuko bagatzaizkio, ezta euskal erakundeen artean ere. Andres Urdanetak (1508-1568) ez du gurean museo aproposik, ez kultura-etxe berezirik, ez beren-beregiko egitura finkorik. Ordizian bertan haren omenetan eraikitako monumentua ere, gehiago datxekio fraile agustindarra izan zen aldetik misiotan egindako lanari, Filipinetatik Acapulcora, Ozeano Barean zehar, irekiarazi zuen berebiziko “itzulbidaiari” baino.\nOrdurako jakinekoa zen Ameriketatik Asiarantzako itsasbidea (nahiz Amerika lurrez gainditu behar), baina ez, ordea, bueltako atzera-bidea. Hain zuzen, bada dioenik, Elkano (Magallanesen espedizioarekin batera), mendebaldetik Moluketara (Espezien Uharteak) Patagonian zehar iritsi ostean, ez zela berriro Europara itzuli joaneko bide beretik, nondik bueltatu ez zekielako. Hau da, nahiago izan zuela Indiako Ozeanoan zehar etxeratu, Hego Afrikan barrena, nahiz inguru guztia portugaldar etsaiz josita egon, Ozeano Bare ezezaguna, Asiatik Ameriketarantza, nora ezean, ezinaren ezinez, gurutzatu baino. Beste modu batez esan, "nahiezta" eman zion munduari bira osoa, ez horrelakorik egiten lehena izan nahi zuelako.\nJakina denez, Tordesillasko Itunaren arabera, Atlantikotik mendebaldera (Brasil izan ezik) Amerika osoa espainiarra zen eta, ekialdera berriz, Afrikako zein Indiako itsasalde guztia, Moluketaraino, portugaldarra. Espainiarentzat hil-ala-bizikoa zen Moluketarainoko bidea, Ameriketan zehar, medebaldetik aurkitzea.\nHorra, Magallanes-Elkano bikotearen espedizioaren helburua: Espezien Uharteetara mendebaldetik heldu, portugaldarren zainpeko itsasoetan barrena sartu beharrik gabe. Ordurako Europatik Ameriketarako itsasbidea ezaguna zen. Ameriketatik Asiara joatea Elkanok erakutsi zuen. Asiatik Ameriketarako atzera-bidea, berriz, ezinezkoa. Eta hori zen, hain zuzen ere, Urdanetak bere baitan zerabilen logika, ordiziarraren ustez “joaneko bidea alfer bidea da-eta, zeharo antzua, aldi berean itzulbiderik ez bada”.\nHamar urte luzez ikerketan eta azterlanean jardun ostean, Urdanetak “itzulbidaia” proposatu zuen eta aurrenengoan burutu (1565). Behin ekin eta bertan helmugara iritsi. Horrela ireki zuen 250 urte luzetan –lurrun-motorra asmatu arte— Manilatik Acapulcora indarrean egon zen itsasbidea. Urdaneta arte, Ozeano Barea eguzkiaren norabide berean baino ezin zen gurutzatu. Urdaneta ostean, aldiz, baita eguzkiaren kontra ere.\nUrdaneta britainiarra izan balitz, nabarmen ezagunagoa izango litzateke gaur egun munduan. Baina ez anglosaxoi kulturan soil-soilik, baita euskaldunen artean ere. 2008an. ospatu genuen Urdaneta jaio zeneko 500. urteurrena. Ospakizun hartatik geratu zaizkigu hemeroteka apur bat eta dozenaren bat komiki (euskaraz, gaztelaniazkoak ahitu dira). Horretara, lasai: 2508 arte... jai.\nBeheko itsasbidea, gorriz, Mexikotik Filipinetara, ohikoa. Goikoa, Urdanetak aurkitu zuen "atzera-bide" edo "itzulbidaia"\nJoaneko bidea eta atzera-bidea, URDANETA komikiaren arabera, azalpen eta guzti\nEderra artikulua! Horrelako pilo bat beharko genuke euskaldun askok, dakiguntxoak aberasteko eta sakontzeko. Gomutan daukat behinola Burgoseko probintziako herrixka batean izanik, Españako Aireko Armadako teniente batek esan zidana: “ustedes los vascos son un pueblo sin historia”. Eztabaidak arratsalde osoan jarraitu zuen, eta, gaitz erdi Franco aspaldidanik lurperatua zegoela, bestela…


2020ko martxoaren 29a, igandea | Ordua Euskal Herrian 00:38:42\nUrtarrilaren 16an Arriaga Antzokian eskainitako emanaldia.\nAktoreak: Jose Ramon Soroiz, Maiken Beitia, Eneko Sagardoy, Gorka Martin, Jon Casamayor, Kepa Errasti, Mikel Laskurain, Nerea Elizalde eta Tania Fornieles.\nZuzendaritza eta sokuntza: Mireia Gabilondo (zuzendaria), Patxo Telleria (testua), Ana Pimienta eta Fernando Bernues (jatorrizko ideia eta argumentua)\nHurrengo euskarazko emanaldiak: Martxoan Eibarren eta Apirilean Donostian.\nArgazkia: Manix Día de Rada\nArriagako alfonbra gorria zapaldu eta bigarren solairura igo gara. Ohiko urre koloreko harmailen arrastorik ez; ahots batek 1942.urtean Varsoviako umerzutz-etxe batean gaudela gogora ekarri digu emanaldiaz gozatzera gerturatu garen ikusleoi. Umerzuztegiko altzariak izan dira gaurko gure butaka, otorduaren inguruan eseri dira gutako batzuk eta besteok literetan hartu dugu lekua.\nMikak hasierako egunetan lurrean lo egin nahi izan zuela kontatu digu hasierako ahots berdinak, ordura arte oherik ezagutu gabekoa zelako. Nire goiko ohean lo egiten duen Ivan ere aurkeztu digu eta ni neu antzerkiak iraun bitartean Klara izango naizela ohartu naiz jarraian. Klaraz eta nire inguruan lo egiten duten beste 200 umeetaz hasiera batean ezer gutxi badakit ere, Klarak bere amaren argazkia duen idunekoa gauero burukoan gordetzeak, gertukoenen oroitzapen urriekin bizi den neskatoaren lekua betetzen ari naizela pentsarazten dit.\nLekuan eta denboran ondo kokatu ostean hasi da Janusz Korczak mediku eta pedagogoari omen egiteko antzezlana. Gertutik ezagutu dugu Varsoviako umerzurtz-etxe hartako eguneroko martxa, arazoak kudeatzeko asmatutako epaiketen sistema, gosea eta oinarrizkoenaren premia. Protagonisten begietan ikusi dugu ezjakintasunak edo jakin nahi ezak sortutako ikara. Korczak eta Wilczynskak eratutako familia, eta umeenganako maitasuna eta errespetua.\nEgiazko umeen errepublika baten lekuko, eta partaide izan gara aldi berean. Bukaerara arte haurrentzako bizitza duin baten aldeko borrokan bizia galdu zuen mediku poloniarra ezagutu dugu. Euskarara ekarri dituzte medikuak garaian esandako aipuak eta lagungarria izan zaigu Korczaken izateko eran are gehiago sakontzeko. Maisutasun handiz, haserrea eta gozotasuna erakutsi ditu Jose Ramon Soroizek Janusz Korczaken azalean. Hala ere, oraingo honetan aktore guztien abilezia eta kontzentrazioa nabarmendu nahi nituzke, eszenatoki zabal, anitz eta jendetsuan bakoitzak bere lekua egiten jakin duelako.\nAzkenean baina, iritsi da baina Treblinkarako azken trena hartzeko unea. Zapatak ondo garbituta, andrakilari estu kolpeta eta motxila duintasunaren irakaspenez beteta, kantari abiatu dira ezjakintasunaren edo jakin nahi ezaren bidaiara. Ikusleok irriari lekua egin diogu azken abagune honetan, ikusitakoa ikusita nik neuk ere zalantza egiten dut, baldintza hauetan bizitzea baino errazagoa ez ote den hiltzea.


Beti Mugan | Kultura | GARA Euskal Herriko egunkaria\nEtxe ondoan okindegia dudala oroitarazi dit Montreuil andereak Labechiloa atarian nire txanda itxoiten nengoela. Ez diot erran igandeetan itxia dela nire etxe ondokoa, ezta batzuetan hona etortzen naizela ere. Herrigunean birusa norbaitek zabaldu behar duela erantzun diot, umore aldetik gutxi asmatu dudan esaldia osatuz, bere senarra atera da orduan balkoira, «clown» bat naizela erran dit, eta eskuko hatz luzeena erakutsi dit.\nIxa erraldoi bat ezarriko didate bizkarrean gaurtik goiti, edo izanen nuen lehendik, beraz, itxura gutxiago eta «bonjour» bat eskas normaltasunera itzultzen garenean. Baldin eta itzultzen bagara.\nIlaran herriko ezagunak ikusi ditut, lehen eskua ematen genion elkarri, eta bi muxu batzuetan, «Ça va?» xalo bat, orain ipar polokoak bilakatu garela iduri du, izurria duena zu zara, eta bakoitzak berea da legea.\nBalkoietako poliziena larria iruditzen zait ordea, irakurria nuen sare sozialetan, baina ez nuen usteko hona ailegatuko zenik. Hilabete luzatuko bada hau gaiztotzen joango garela pentsatu dut azkenean, esperantzak muga baitauka, jendearen ustezko ontasunak bezala. Naturako izaki guztiek dute beren predatzailea, baita gizakiak ere, gizakia bera.\nHeldu zaizkit Beti Mugan handiak belarrietara, “Homo homini lupus” kantatzen: «Gizona gizonarentzat otsoa ez da besterikan, George Ruault-en koadroan ulertu nuen dena, urkatu bat zuriz jantzia gure dantza beltzean. Denok gera errudunak errua ez bada inorena. Zaborrak eta odola gure egoeraren lekuko, kale estuetan bizi gera. Kale estuetan bukatuko».


Euskal Autonomia Erkidegoak Irisgarritasunaren Behatokia izango du, eskubide horren benetako irudia lortzeko autonomia-erkidegoan - Eusko Jaurlaritza - Euskadi.eus\nIrisgarritasuna Sustatzeko Euskal Kontseiluak (ISEK), ezohiko osoko bilkuran, Euskal Autonomia Erkidegoko Irisgarritasun Estrategia garatzeko Ekintza Plana onartu du\nBesteak beste, irisgarritasunari laguntzeko irtenbide teknologikoak bultzatzea, produktu irisgarriak diseinatzea eta hezkuntza-maila guztietan pertsonak sentsibilizatzeko prestakuntza-materialak sortzea dira planak jasotzen dituen neurrietako batzuk\nEusko Jaurlaritzako Etxebizitza sailburuorde Pedro Jauregui Irisgarritasuna Sustatzeko Euskal Kontseiluaren (ISEK) ezohiko osoko bilkuraren buru izan da asteazken honetan, eta bertan Euskal Autonomia Erkidegoko Irisgarritasun Estrategia garatzeko Ekintza Plan berria onartu da. Planaren neurrien artean, legegintzaldi honetan EAEn Irisgarritasunaren Behatoki berria sortzea dago. Behatoki horretan, pertsona guztiek ingurune, produktu, zerbitzu eta informazioetara iristeko eta horiek erabiltzeko duten eskubidea modu aske eta autonomoan gauzatzeko neurrien bilakaera aztertuko da.\nBehatokiak irudi erreal bat lortzeko lan egingo du, Euskal Autonomia Erkidegoko irisgarritasunaren egoera aztertu eta egin beharreko hobekuntzak identifikatu ahal izateko. Planak berak neurri zehatzak ezartzen ditu Eusko Jaurlaritzak 2020an onartutako Irisgarritasun Unibertsalaren EAEko Estrategia praktikan jartzeko. Horrek aldaketa eragin du orain arte egindako bidean; izan ere, irisgarritasun-kontzeptu berri bat garatzen du, hiri-espazioetako eta eraikin publikoetako oztopoak ezabatzeari hainbeste garrantzia emango ez diona, eta fokua produktuen, lantokien, zerbitzuen, etxebizitzen eta komunikazio digitalaren diseinua bezalako ingurune ez-fisikoetara ere zabalduko duena. Horrek jarduketa-esparru desberdinak hartzen ditu, hala nola aisia, osasuna, kultura, justizia, turismoa edo garraioak.\nJauregui sailburuordeak azpimarratu duenez, gero eta zaharragoa den Euskal Autonomia Erkidego honetan, "funtsezkoa da ulertzea gure bizitzan zehar gaitasun funtzional diferenteak izango ditugula eta, desgaitasuna izan ala ez, pertsona guztiok dugula espazio, produktu, zerbitzu eta komunikazio irisgarriak, erabilgarriak eta ulergarriak eskuratzeko eskubidea. Horrek konpromiso publiko eta pribatua eskatzen du, plan berri honekin eta bere neurriekin aurrera egiteko".\nPlanak ezartzen du erakunde publikoek lau urteko programa bat izango dutela kanpoko espazioak, eraikinak, azpiegiturak eta zerbitzuak irisgarri egiteko, eta gauza bera egitera gonbidatzen ditu erakunde pribatuak. Halaber, irisgarritasunaren arloan prestakuntza sustatzeko beharra identifikatzen du, hezkuntza-ziklo guztietan —eta jakintza-adar guztietan, teknologikoenetatik hasi eta sozialenetaraino— irisgarritasun unibertsalari eta aniztasunaren kudeaketari buruzko edukiak bilduz, edukiaren eta espazio fisiko eta digitalen sorkuntza eta diseinua barne hartuta.\nBesteak beste, gaur onartutako ibilbide-orri honek hauteskunde-prozesuak aztertzeko beharra planteatzen du, zehazki hauteslekuak eta hauteskunde-txartelak, irisgarritasunaren ikuspegitik. Era berean, produktu edo zerbitzu irisgarrien sorrera bultzatzeko ekimen-multzo baten alde egiten du, bai funts pribatuekin lankidetzan arituz, bai berrikuntzako programa publikoetan ildo espezifikoak indartuz, besteak beste, irisgarritasuna sustatzeko irtenbide teknologikoak bultzatuko dituen gizarte- eta enpresa-sarea eraikitzearen alde eginez.\nNeurri guztien helburua planak ezarritako printzipioak betetzea da: aukera-berdintasuna, bizimodu independentea bermatzea, pertsona guztientzako diseinua sustatzea, zeharkakotasuna, eragile guztien inplikazioa, gizarteratzea eta normalizazioa eta elkarrizketa zibila.\nHonako hauek osatzen dute Irisgarritasunaren Euskal Kontseilua: Eusko Jaurlaritzako Lurralde Plangintza, Etxebizitza eta Garraio Saila, Kultura eta Hizkuntza Politika Saila, Ekonomia eta Ogasun Saila, Segurtasun Saila, Hezkuntza Saila, Berdintasun, Justizia eta Gizarte Politiketako Saila, Lan eta Enplegu Saila, Turismo, Merkataritza eta Kontsumo Saila, Osasun Saila eta Gobernantza Publiko eta Autogobernuko Saila, hiru foru-aldundiak, Eudel, bai eta kontsumitzaileen, desgaitasunen bat duten pertsonen eta erretiratuen elkarteak eta eraikuntzaren sektoreko elkargo profesionalak ere.


Zer dira zabor-bonuak? | Consumer\nInbertsio handiak ematen dituzte, baina haiek jaulkitzen dituzten enpresek porrot erreala izateko aukerak ez ordaintzeko arrisku handia ematen die\nAurrezteko garai txarrak\nEz dira garai onak aurreztaileentzat. Euriborra erorita dago: beherantz ez ezik, gutxieneko aldaketara ere inoiz ezagutu ez den errekor bat sartzen da. Hipotekatuek desio eta txalotu egiten dute beherakada hori, eta besoak zabalik hartzen dituzte horrek kredituaren hileko kuotan eragiten dituen murrizketak, baina zeharkako kalteak eragiten dizkie finantza-produktuak kontratatuak dituzten aurreztaileei. Interes-tasak hain baxuak direnez, banketxeak ez daude bezeroen aurrezkiengatik hainbeste ordaintzeko prest. Agur errentagarritasun erakargarriko Izar Gordailuei. Eta horri guztiari finantza-errezeta orok ihes egiten duen osagairik kaltegarriena gehitzen badiogu, erakunde batzuek kontsumitzailearen kontzientzian sortzen duten mesfidantza eta mesfidantza, panorama konplikatua da. Baina, zorionez, aurrezteko beti daude beste aukera batzuk. Inbertsio-funtsak aterpe ona izan daitezke krisialdia etorri arte aurrezkiak babesteko, baina produktu segurua eta arriskurik gabea bilatzen bada, kontuz! Edonork ez duelako balio. "zabor-bonu" izenekoen kasua da. Batzuek zapuztuta eta beste batzuek lagunduta, kontua da komeni dela neurriak hartzea eta haien berezitasun batzuk ezagutzea kapitala horietan inbertitu aurretik.\n/imgs/2009/04/bolsa.art.jpgTermino hori Estatu Batuetan sortu zen, 1980ko hamarkadan, "enpresaburu" asko finantza-arazoak zituzten baina zorpetzea aise gainditzen zuten ondareak zituzten konpainiak erosten hasi zirenean. Wall Street filmak eta Gordon Gekko pertsonaia nagusiak, Michael Douglas protagonista duela, ederki islatzen dute garai hartan nagusi zen enpresa-irudia.\nKonpainia horien zuzendaritza lortzeko, "enpresaburu" horiek "zabor-bonuak" ematen zituzten, ingelesez "junk bonds" esaten zaiona. Finantza-ingeniaritzako beste tresna bat zen, errentagarritasun handia eskaintzen zuena, baina oso arrisku handiak zituena: inbertitzen zen enpresen berehalako porrota, eta, ondorioz, errentagarritasunak ez ordaintzea.\nZabor-bonuek dute arrisku handiena, eta, konpentsazio gisa, interes-tasa oso handia eskaintzen dute.\nBonuen salmentaren bidez lortutako kapitalarekin, "enpresaburuek" konpainiaren kontrola hartu eta zabor-bonuen interesak ordaintzen zituzten. 80ko hamarkada izan zen horrelako bonuen euforia handiena, baina haien presentzia eta parte-hartzea etengabeak izan dira inbertsioen merkatuan, berpizte-etapekin eta gainbehera handiagoko beste batzuekin.\nJoan hurrengo orrira: Nork jartzen die izenburu hori? »\neuro kalifikazio porrot posibilidad-eu zabor-bonuak


"Bizitza erdigunean jarri eta elkartasuna oinarri nagusi bezala jardutea dagokigu" - Getxo - Hiruka.eus\n"Bizitza erdigunean jarri eta elkartasuna oinarri nagusi bezala jardutea dagokigu"\nIker Rincon Moreno 2020-03-16 18:10\nHerri mugimendutik abiatuta, adinduei zein arrisku-taldeetako bizilagunei erosketak etxera eramateko eta beharrezkoa zaien bestelako hainbat gauzetarako herritarren sarea antolatu dute Algortan. Joan den barikuan eman zuten egitasmoaren berri, eta daborduko 200 boluntario inguruk eman dute izena laguntzeko. Denera, 10 sare antolatu dituzte, Algorta, Aiboa eta Andra Mari auzoetan jarduteko. Horren nondik norakoak ezagutzeko eta horien funtzionamendua argitzeko koordinatzaileakaz egin dugu berba.\nZeintzuk neurri hartuko dira sareetan Covid-19aren kutsatzea saihesteko?\nSareko boluntarioek ez dute, inongo kasutan, kontaktu fisikorik edukiko erabiltzaileekin. Izan erosketak egin edo antzeko zerbitzuak, izan zakarra atera edo antzeko zerbitzuak, beti egingo da etxeko atea itxita dagoela. Horrela kutsatzea ekiditen dugu. Gainera, modu horretan, erabiltzaileen segurtasuna ere bermatuko diogula ez diotelako inolako ezezaguni atea ireki behar norberaren etxean sartzeko. Hala, erabiltzaileentzako oharra: atea irekitzeko eta etxean sartzeko baimena eskatzen badizu boluntarioetako batek, ez da gure sareko kidea.\nBestalde, dagoeneko ehunaka (une honetan ia 200) boluntariok eman dute izena eta osasun arloko profesionalekin batera osatutako irizpideak sortu ditugu, Osakidetza eta MOEren (Munduko Osasun Erakundea) jarraibideak gure egiteaz gainera. Osasun arloko profesional hauek sareko kide dira, eta etengabeko harreman daukagu zalantzak argitzeari begira zein informazio eguneratua izateari begira.\nZeintzuk eginkizun izango dituzte sareok?\nEginkizun nagusia da osasun krisi hau dela eta etxetik irten ezinean dabilen eta familia edo lagunen laguntzarik ez duen horri behar duena helaraztea. Noski, ez gara bisitarien zerbitzu bat, egoerak ez duelako baimentzen. Ibilean-ibilean ikusiko da zer zerbitzu zehatz emango ditugu, baina honakoak aurreikusten ditugu: erosketak egitea, farmaziako errekaduak egitea (farmaziako langileekin kontrastatu dugu hau nola egin) eta zakarra ateratzea.\nNoiz hasiko da martxan?\nEguen eta bariku artean hasi ginen sarea diseinatzen herri mugimenduetan topo egin dugun bi kide (Ernai gazte antolakundean ezagutu genuen elkar), eta asteburuan zehar mugimendu sozialetan sortutako sareak baliatu ditugu osasun arloko profesionalekin, zaintza esparruko langileekin eta bestelakoekin harremanetan jartzeko. Herri mugimenduetan pilatutako esperientzia, ezagutza eta harremanak baliatu ditugu beraz sare hau martxan jartzeko. Gaur, astelehena, finkatu genuen sarea martxan jartzeko egun bezala, eta halaxe bete dugu izena eman duten ehunaka kideei esker.\nNortzuk parte har dezakete horretan?\nPrintzipioz edonork. Noski, mugikortasuna gutxitzea helburu izanik, Algorta, Aiboa eta Andra Mariko jendea biltzen dugu guk. Baina Itzubaltzeta/Romon ere badago beste sare bat, eta baita inguruko hainbat herritan ere. Horrez gainera, kolektibo zaurgarrienetako kideek sarean ez parte hartzeko deia egin dugu, eta esan beharrik ez dago edozein sintoma duen pertsonarik ez dugula onartuko sarean, hau minimoa da baita ere.\nEtxealdian edo konfinamenduan dauden pertsona denei zuzenduta dago?\nNeurriak zorrozten joango direlakoan gaude, baina denok egon beharko genuke jada, ahal den heinean, isolamenduan. Bat egiten dugu erantzukizunez jokatzea etxean geratzea dela dioen mezuarekin. Hala ere, badago kolektibo zaurgarrikoa ez den, eta beraz premiazko erosketak egitera atera daitekeen pertsona ugari. Horiek buruaskiak dira, eta beraz ez dute laguntza beharrik, edo ez bereziki. Gure helburua da bestelako sostengurik ez duten eta etxetik atera ezin diren kideengana heltzea. Orokorrean jende nagusiaz ari gara, baina badaude bestelako kasuistikak ere.\nEskatzen duguna da arduraz jokatzea; ez gara doako erosketa zerbitzu bat, momentu honetan laguntza gehien behar dutenen zaintza era ahalik eta egokienean bermatzeko boluntarioen sare herritarra gara. Eta esan bezala, guk ere, zenbat eta denbora gutxiago pasa kalean hobe. Beraz, sarearen laguntzaz ez abusatzeko deia egiten dugu, baina aldi berean iniziatiba ahalik eta gehien zabaltzea eskatzen dugu, batez ere jende nagusiaren artean.\nOsasun larrialdi honek askotariko egoerak agerian utzi ditu...\nBai, eta sare honek berria ez den krisi bati erantzun nahi dio: zaintzen krisia. Egoerak jada aurretik genuen hori handitu besterik ez du egin. Osasungintzan murrizketak etengabeak izan dira, etxeko langileen baldintzak ezin prekarioagoak dira, etxegabeentzako laguntza eta zerbitzuak ez nahikoak dira guztiz, egoitzetako langileak ez dira errespetatzen. Finean, zaintzen sektorean lan egiten duen kidegoak gizarteari ematen diona ez da balioan jartzen, eta askotan gainera, doako eginbehar natural bezala irudikatzen da. Eta beti emakumeon gain. Orain da momentua zeinetan denak hasi garen kontziente izaten zaintzarik gabe ez dagoela bizitzarik, eta bizitzarik gabe ez dagoela ezer. Gogoeta kolektiborako deia egiten diegu herritarrei, ahal dutena egin eta behar dutena eskatzeko, besterik ez.\nGogoeta hau, herritar xumeei ez ezik, enpresaburuei eta instituzioei ere eskatzen diegu egiteko. Ez da ulertzen astelehenarekin batera metroak lepo betetzea langileak euren lanpostuetara joan behar izateagatik, jantoki sozialak ixtea eta horietara doan kidegoari alternatibarik ez ematea, etxean sartuta geratzeko dei orokorra egitea etxerik ez daukatenei laguntzarik eskaini gabe. Enpatia, elkartasuna, bestearekiko errespetua. Denok kontuan hartuko dituzten neurriak martxan jartzeko unea da, eta ez ahulenak bidean uzten dituen sistemaren akatsak berriro errepikatzekoa. Egoera honetatik indarturik atera nahi badugu, bizitza erdigunean jarri eta elkartasuna printzipio nagusi bezala jardutea dagokigu. Erantzukizuna denona da.\nAuzokideen zaintza bermatzeko herritarren sareak martxan\nIker Rincon Moreno · Unai Brea mar 16 Uribe Kosta\nKoronabirusaren krisiak eragindako larrialdi-egoerak arazo handiak ekar ditzake gizartean. Hori dela eta, elkarren arteko zaintza eta babesa bermat...


Pilotariei eta aizkolariei begira egon dira Zizurkilen - Zizurkil - Tolosaldeko ataria\nPilotariei eta aizkolariei begira egon dira Zizurkilen\nTolosaldeko Ataria 2019-05-15 15:23\nSan Isidro Eguneko egitarauan kirola izan da protagonista goizean. Ondoren, trikitilari eta bertsolariekin bazkaltzera joan dira.\n12:00etan pilota partidak izan dituzte Zizurkilen. Ioritz Egiguren eta Iker Elizegik 20-22 galdu dute Julen Aizpuru eta Julen Alberdiren aurka. Eskualdeko lau pilotarien arteko lehia oso borrokatua eta polita izan da.\nOndoren, aizkolarien txanda izan da. Hemen ere etxekoak lehian ibili dira, baina elkarren aurka. Joseba Otaegik Aitor Urteaga idiazabaldarrarekin osatu du bikotea. Jon Irazuk, aldiz, Alkizalete asteasuarrarekin. Zortzi enbor ebaki behar izan ditu bikote bakoitzak. Hasiera paretsu baten ondoren, hirugarren enborrean Irazu eta Alkizalete jarri dira aurretik. Abantailari hurrengo enborrean eman diote, ordea, buelta Otaegik eta Urteagak. Hortik aurrera nagusi izan dira eta errentari amaiera arte eutsi diote.\nZizurkilgo pilotalekuan elkartu diren herritarrak Iriartera joan dira ondoren bazkaltzera, bertsolariak eta trikitilariak lagun zituztela.


Beheturismofobia | Iritzia | Berria\nVenezian eztabaidatzen ari dira isunak jarri ala ez espaloian esertzen diren turistei. Turistarena ez da lan erraza. Museoz museo ibiltzeaz gain, kalean ere ez gelditzerik nahi dute. Hori edo nonbait kontsumituz, noski, jatetxeetan. Kalean, are banku batean, pizza zatitxo bat jatera esertzen direnak dira arazoa. Itsusi egiten dute. Museoetara artea benetan preziatu gabe sartzen direnak.\nNi berez harago joanen nintzen. Ez naiz Venezian sekulan egon. Badakit, egunen batean joanen banintz, hiriak eskaintzen duen esperientzia estetikoa eta are intelektuala ere eklipsatuko lidakeela Venezia desjatortzen ari naizelako kontzientzia txarrak. Ez ninduke axola izanen udalak sarrera guztiz debekatuko balit, edo zozketa baten bidez, kopuru mugatuan, hiria eta bertako biztanleak gertutik ezagutzeko aukera baino ez balu eskainiko. Onartzen ez dudana da behe klaseko turismoaren kontrako fobia, hau bezalako notizietan eta hainbat udalen antzeko neurrietan atzeman daitekeena.\nAspaldian dakit herrialde baten genuinotasunaz nekez jabe daitekeela hamabostaldietako turista bat. Definizioz jatortasuna desagerrarazten dugu turistok ukitze hutsez. Soluzio bakarra justu kontrakoa, tokian tokiko zabarkeria, bilatzea izan daiteke.


Bertsolari baten kronika – Egizu elkartea\nBertsolari baten kronika\nNahiz ta zeruak bazuen\nnahiko itxura iluna,\nDurangaldera joan ginan\nhan pasatzera eguna.\nIntxorta mendi ederra\nbaina inola ez leuna\nEneko ta Alaitz aurretik\nzein jarrera txapelduna!\neuririk ez gendun eduki,\nhori bai gure fortuna!\nGero Durangotik zehar,\nholako jende bilduma,\nhurrengo urtean barriro\netortea nahi duguna.\nDomekako plana izan\nhorren eder ta txukuna!\nasier barruetabeña2016-05-31T08:25:20+02:002016-05-31|berbalagunok, egizu, irteerak, mendi irteerak|0 Comments


2022-02-25 - Urola Kostako Hitza : Urola Kostako Hitza\nEuskal inauterien jaialdia egin dute Azpeitiko kaleetan zehar\n18:30ean hasi da Azpeitiko Ikastola Ikasberriko ikasleen jaialdia, eta, besteak beste, txatxoak, kotilungorriak eta zanpantzarrak izan dira kaleak alaitzen.\nEtxez etxeko zerbitzu integral berria martxan dute Azpeitian\nUrte hasieratik martxan du udalak, Gipuzkoako Foru Aldundiaren laguntzarekin, oraindik etxean bizitzeko gai diren edo horretarako hautua egin duten menpeko pertsonen zaintzarako formula "berria eta berritzailea". Nagore Alkorta alkateak eta Maite Peña diputatuak azaldu dituzte proba pilotu gisa abiatu duten egitasmoaren nondik norakoak.\nFesta giroan hasi dituzte karnabalak Azkoitian\nXabier Munibe Ikastolako ikasleek herriko kaleetan zehar egin dute mozorroen kalejira, eta Floreaga Ikastetxekoek, beren eskolan. Ondoren, Oihan Vegak disko festa eskaini du plazan, eta herritarrek gogotik egin dute dantza.\nIritsi dira horrenbeste esperotako karnabalak\nIaz data hauetan tristura eta nekea ziren nagusi Azpeitiko kaleetan, osasun egoerak baldintzatuta karnabalik ez zegoelako. Orduko hartan, karnabalak modu berezian bizi dituzten hiru herritarrekin elkartu zen Erlo Telebista, eta aurten ere haiekin egon da, horrenbeste esperotako festen atarian dituzten sentipenak eta asmoak ezagutzeko.\nLandaola sarietarako hautagaien artean daude Latxari kooperazio proiektua eta Saiaz mankomunitatea\nLandaola Federazioak martxoaren 4an banatuko ditu V. Landaola Sariak, Azpeitiko Azoka plazan. Gipuzkoako landa garapen proiektuei "errekonozimendua egin asmoz" ematen dituzte.\nEusko Jaurlaritzako Hizkuntza Ikerketarako eta Koordinaziorako zuzendaria\nJosune Zabala: "Goranzko bilakaera bizitzen ari den hizkuntza komunitatea gara"


Osasun-sektorea | Euskaltel Enpresak\nLehen mailako arretan, gaixo kronikoen bizi-konstanteak urrunetik monitorizatzeko zenbait proiektu daude martxan; horri esker, gaixoek ez dute hain maiz joan behar izaten lehen mailako arreta-zentrora.\nMedikuntzako baliabideen eta, kasu batzuetan, instalazioan okupazioa eraginkorragoa izatea da helburua.\nHalaber, pazienteek dituzten gailuek ere fidagarriak eta seguruak izan behar dute, eta konektagarritasun pribatua izan behar dute. Horretaz gain, gailuok osasun-sistemari helarazten dizkioten datuak modu seguruan gorde behar dira hodeian.\nHodei horrek Euskal Autonomia Erkidegoan egon behar du osasun publikoaren kasuan, eta Espainiar estatuan, pribatuaren kasuan.\nKonektibitate-zerbitzu segurua eta sarean txertatua, urrutitik kudeatzeko\nAzpiegitura hasieratik definitzea eta diseinatzea, IT baliabideen merkaturatzea oinarri duen hodeiko zerbitzuak emateko eredu batekin\nOinarrizko beharretarako irtenbideak:\nBeren negozio-jardueran Internet gutxi erabiltzen duten enpresei zuzendua. Lanpostuak eta Interneteko sarbidea babestea du xede nagusia.


DM3 suediar hirukoitz tren makina elektrikoa Burdinbideak\nSuediar dugu hirukoitz lokomotora elektriko hau. 1960tik 1970ra bitartean egin zituzten horrelako lokomotorak Dm3 klasekoak. Ardatzak, giltzatua denez, 1’D-D-D-1′ (Dm+Dm3+Dm) moduan adierazten dugu. Beste batzuetan, aldiz, 1’D-D1′ (Dm+Dm) joaten da. Gaur egun LKAB meatz konpainiarako egiten dute lan lokomotora hauek. Gehienezko abiadura 75 kilometro ordukoa da.\nHemen duzue argazki bat järnväg webgunetik aterata\nEgileak Mats Strid; emges . Svenka Tgwersktaderna webgunean eskuragarri


Euskal Irakaslegoa » kantu tailerra apirilaren 23an, astelehena. zatoz kantari!\n“Orhiko xoriak” zer nahi ote du? Zer egin ote zuen Iparragirrek “gazte-gaztetatikan”? Jakin nahi baldin baduzu, zatoz apirilaren 23an, goizeko 10:50etik 11:15era DeustoCampusen lokaletara (egurrezko eskaileretan gora, lehenengo pisuan).Zatoz kantari!\nAstelehenean, apirilak 23, goizeko 10:55etik 11:15era,\nKantu askoren letrak eta audioak dituzu gure blog honetako “ganbaranbai” atalean!


Kaltetutako herritarrekin bildu da Udala\nHemen zaude:Hasiera»kamiñalde»Kaltetutako herritarrekin bildu da Udala\nOndarroako Udala 2016-03-19 kamiñalde\nAtzo, arratsaldean kaltetutako herritarrekin batu zen Ondarroako Udala. Kofradian izan zen bilera eta Udalak eskerrak eman nahi dizkie herritarrei egoera gogorra izanagatik ere erakutsitako jarrera apalagatik.\nAzken aste honetan mendian hasitako lanei buruzko informazioa eman zuten lehenbizi. Gaimaz, Geotunel eta Moyua enpresen artean Ondarrun lan egingo duen UTE sortu dute. Egunean 20 orduz lan egingo dute egin beharreko lanak ahal bezain ahal bezain pronto egiteko eta arriskua gutxitzeko.\nLan hauek iraun bitartean herritarrek ez dute berriro ere beraien etxean gauzak hartzera sartzeko aukerarik izango. ‘Makinak lanean dauden bitartean arriskutsua da jendea etxeetara sartzea harrien mugimendua sortu dezaketelako beraz denbora batez behintzat ezin izango da berriro etxeetan sartu’ azaldu du Zunbeltz Bedialauneta Ibaibarriaga alkateak.\nAlokabide ere aste honetan elkartu da kaltetu guztiekin eta hainbat arinen emergentzia egoeran dauden herritarrei etxea aurkituko zaiela azaldu dute. Bitartean jendeak utzitako etxeak aztertu eta baliabideak behar dituztenei eskeintzen jarraituko dutela adierazi dute. Udalak inguruko herrietako udalak ere egiten ari diren ahalegina txalotu dute. ‘Eskualdeko herri guztietan etxe hutsak lagatzeko eskaria egiten ari dira’ nabarmendu du Bedialaunetak.\nMendiaren egoeraren berri emateko, hurrengo astean lanean aritu den geologo taldearekin elkartuko dira udal ordezkariak eta horren ondoren bertan azaldutakoa herritarrei jakinaraziko zaiela aipatu dute herritarrekin egindako bileran.


Kiroletan ere, hedabideak jokalari | Faroa\nInternet, susmopean →\nBitxia da, gero, kiroletan ere ikustea zelakoak antolatzen diren prentsan aurkariaren izen ona galarazteko. Azken aldi honetan Marca —kirol egunkaririk salduena Espainian— sekulako kanpaina egiten ari da ikusarazteko Barçak zor diola lidergoa arbitroen mesedeei.\nSeguruenik kanpaina horren eraginpean, joan den larunbatean arbitroak sekulakoak eta bi pitatu zizkion Barçari, bederatzi jokalarirekin uzteraino. Getaferekin, berriz, ezikusiarena egin zuen. Hedabide gehienek aitortu dituzte arbitroaren gehiegikeriak. Ez, ordea, Marcak. Honek temati segitzen du salatzen Barça, atzo bezala, helburu bakarra baitu: Real Madril lider jartzea, kosta ahala kosta.\nKategoria: Sailkatugabeak Etiketak barça, kirola, marka. Gorde lotura.\n3 Responses to Kiroletan ere, hedabideak jokalari\n2010(e)ko otsailaren 9a 8:29\nMarca-koengandik edozer gauza espero daiteke. Kabernarioak dira. Tripetatik egindako kazetaritza da eta komertzialki ondo doakien arren, jendea ez da inozoa eta konturatzen da hauen jokoa zein den.\nEgunetik egunera gabe, geroz eta arrazoi gehiago aurkitzen ditut Madrilek hurrengo 20 urtetan titulurik ez irabaztea desiatzeko.\n2010(e)ko otsailaren 9a 11:13\nNegargarria da kirol prentsak duen fanatismo usaina. Are okerragoak dira telebistan ikusten diren kirol tertuliak eta teleberrien kirol tarteak. Atzean ez dira gelditzen irrati saioak ere.\nBadirudi kirol hedabideentzako soilik futbola existitzen dela. Adibiderik garbiena atzo Cuatro-ko teleberrian kirolen atarian. Berri bezala aurkeztu zuten tipo batek kalean egin zuena: 17 pintxo sabelean sartu (hau da zirkoan beti ikusi den espektakulu bat berri bezala aurkeztu zuten). Bost egun baino gutxiago falta dira Vancouverreko joko olinpikoak hasteko eta ez zuten ezer esan!!!\nPenagarria da nolako joera negatiboak bilakatu den kirol kazetariaren lana. Arazo bat izan daiteke askok ezin dutela noren jarraitzaile diren tapatu lanean dauden bitartean eta horrek objektibotasun guztia kentzen die. Baita ere sinesgarritasun maila ere.\nBaina hori bakarrik arazo bat da, beste bat izan daiteke gauza txiki guztietatik mendi bat egitea: Cristianoren urtebetetzea, Cristianori ez zaizkiola nahi zituen botak denboraz iritsi…\n2010(e)ko otsailaren 10a 1:11\nLotsagarria da Marcak duen jarrera. Bada ez pada ere ez dute erakutsiko Real Madrilen alde egin direnak. Kontua da, azken urte honetan Barçak eman duen ikuskizuna ezin tragatu dabiltzala. Inbidia…


BBK Artearen Ibilbidea Bilboko Arte Ederren Museoaren eskutik Amorebieta-Etxanoko Zelaieta parkean izango da azaroaren 11tik 18ra bitartean — Amorebieta-Etxanoko Udala\nLa Ruta del Arte BBK Artearen Ibilbidea ekimenaren helburu nagusia museoaren bilduma bere aretoetatik haratago zabaltzen laguntzea eta herritarrak artera gerturatzea da.\nLa Ruta del Arte BBK Artearen Ibilbidea ekimenaren helburu nagusia museoaren bilduma bere aretoetatik haratago zabaltzen laguntzea eta herritarrak artera gerturatzea da. Horrela, publikoak pinakotekaren ondare komun aberatsaz gozatu ahalko du eta bere garrantziaz jabetzeko aukera izango du, artearen historiako hainbat garai eta eskolatako artista handien obra nabarmenen bidez.\nProiektua eta proposamen didaktikoa Pinakotekako Erakusketa Saileko Miriam Alzuri izan da "Museo ibiltariaren" proiektu honen koordinatzailea; berak egin ditu komentarioak ere, premisatzat harturik hautatutako obra bakoitza ulertu eta gozatzea erraztuko duten irakurketa bisualeko gakoak ematea. María Victoria Antoñanzas eta César Ochoa, berriz, Hezkuntza eta Kultur Ekintza Sailekoak biak, proposamen didaktikoa egiteaz arduratu dira; horretan, batetik, hezitzaile batek publikoari lagunduko dio, ibilbidean orientabideak emanez eta parte-hartzaileen galderei erantzunez, eta, bestetik, bisita dinamizatuak eskainiko zaizkio zenbait kolektibori.\nHitzaldi-solasaldiak. Berrikuntza gisa, bi hizketaldi-solasaldi antolatu dira egitarauaren barruan, museoaren bilduma hainbat ikuspegitatik ezagutzera emateko helburuarekin. Solasaldietako bat Emakumeen irudikapena Bilboko Arte Ederren Museoaren bilduman izango da (Alicia García Santos), eta besteak, berriz, Ibilbide bat euskal artean barrena Bilboko Arte Ederren Museoaren bilduman gaia landuko du (Arantxa Pereda Angulo). Hitzaldiak Zelaietako Auditorioan izango dira azaroaren 13an eta 17an arratsaldeko 18.30etan. Doakoak dira eta aldez aurretik izena ematea komeni da aforoa mugatua dagoelako (Zelaietan).\nAzaroaren 13an: “Ibilbide bat euskal artean barrena Bilboko Arte Ederren Museoaren bilduman” Arantxa Pereda Angulo. Gure bildumaren barruan berezitasun handiena duten artisten azterketaren bitartez, saiatuko gara XIX. mendearen bigarren erditik gaur egunera arte Euskal Herrian pinturaren eta eskulturaren alorrean osatu diren planteamenduetara modu atsegin eta ulergarrian hurbiltzen.\nArantxa Pereda Angulo Artearen Historian lizentziaduna da. Kolaboratzailea izan da Artederren garapenean (Bilboko Arte Ederren Museoko euskal artearen Datu Basea). Euskal artearen ikertzailea da, eta ekialdeko artean espezialista. Gaur egun Orbegozo Fundazioarekin dihardu lankidetzan bertako funts artistikoen azterketan, eta Azkuna Zentroarekin, hainbat ikerketa proiektutan eta bertako hezkuntza proposamenetan.\nAzaroaren 17an: “Emakumeen irudikapena Bilboko Arte Ederren Museoaren bilduman” Alicia García Santos, Zer zeregin bete du arteak emakumeen irudi estereotipatua eta asmo jakin batez eratua eskaintzeko orduan? Gai hori eta artearekin zerikusia duten beste hainbat aztertuko dira, generoaren ikuspegitik eta begirada berri eta berritzaile batekin.\nAlicia García Santos Zuzenbidean lizentziaduna da, Emakumezkoen eta Gizonezkoen arteko Berdintasun masterra du, bai eta Kazetaritzako masterra ere. Aholkularia da Genero Berdintasunean, arte irakaslea da emakumeentzako Ahalduntze Eskoletan, eta ohiko kolaboratzailea da Bilboko Arte Ederren Museoko Hezkuntza eta Kultur Ekintza Sailean, hirurogei urtetik gorako pertsonentzako programetan, generoaren ikusmoldea ekarriz artearen alorrera.


Debabarrenak kanpaina bat abiarazi du materia organikoan inpropioak saihesteko eta birziklatzea indartzeko — Debabarrena eskualdeko mankomunitatea\nAzken urteetan, Debabarrena Eskualdeko Mankomunitatearen birziklapen-tasek igoera nabarmena izan dute, 2012ko % 21etik 2019ko martxoko % 56ra pasatuz. Ehuneko horrek Europako Zuzentarauak exijitzen duen % 50a gainditzen du eta Hiri Hondakinak Kudeatzeko Plan Orokorrean (GHHKPO) 2020rako ezarritako % 60ra iristeko zorian dago, eta igoera handi hori materia organikoaren gaikako bilketa mankomunitate osora zabaldu zenean lortu zuen. Hobekuntzaren arrazoietako bat da materia organikoa etxeko hondakinen % 40 inguru dela, eta bananduta biltzeak oso eragin handia duela emaitza orokorretan. Eragin hori bistan da udalerrietako birziklapen-indizeetan: Mallabia % 58,15, Ermua % 49,20, Eibar % 58,76, Soraluze % 49,68, Elgoibar % 53,69, Mendaro % 58,23, Deba % 63,05 eta Mutriku % 67,94.\nLortutako balantzea oso positiboa den arren, materia organikoaren aprobetxamenduak, birziklatzeko eta kalitatezko konpost bihurtzeko, hainbat kasutan inpropioen presentziarekin topo egiten du: organikoaren edukiontzietan modu desegokian utzitako hondakinak, edota konpostagarriak ez diren plastikozko poltsatan uzten direnak. Kontuan izan behar da Epeleko konpostaje-plantak, bere funtzionamendu egokirako, inpropioen gehienekoa % 5ean finkatzen duela; ehuneko hori gainditzen bada konpostaren kalitatea eta nekazaritzan erabiltzeko bideragarritasuna kolokan jartzen dira; arrazoi horrengatik materia organikoa baztertu egiten da eta errefusa izango balitz bezala tratatu behar da.\nMankomunitateko zerbitzuek azpimarratzen dute oso garrantzitsua dela edukiontzi marroietan esklusiboki hondakin organikoak uztea, batez ere janari- eta barazki-hondarrak, eta beti poltsa konpostagarritan. Ezinbestekoa da errefuseko poltsak, elikagai-hondarrak dituzten ontziak edota pixoihalak nahasi daitezen saihestea.\nArazo horrek Mankomunitateko ibilbide eta puntu jakin batzuetan izan du eragina, izan ere, inpropioen ehunekoak kasu jakinen batean % 19ra iritsi baitziren 2018an eta % 11ra 2019an, herritarren % 90ek behar bezala banandutako materia organikoaren galera ekarriz eta Mankomunitatean birziklapenaren progresioa geldiaraziz. Azpimarratu behar da % 10eko portaera minoritario batek gainerako % 90aren lana alferrik galtzea ekar dezakeela. Sortutako ingurumen-kalteaz gain, galera ekonomiko bat ere sortzen da, kutsatuta dagoen materia organikoa errefus gisa tratatu behar delako eta prezioa nabarmen garestiagoa delako tona bakoitzeko, eta horrek eragina du herritarrek ordaindu behar dituzten tasen gainean.\nBirziklapenean aurrerapausoak ematen jarraitzeko, hondakinetan dauden baliabideak ahalik eta gehien aprobetxatzeko eta inpropioen presentziaren ondorioz tratamendu-kostuetan igoera saihesteko xedez, Mankomunitatea kontzientziazio-kanpaina bat garatzen ari da. Aurreikusita dauden jardunek eragin berezia izango dute ibilbide eta puntu kritikoetan eta kolektibo profesional sentsibleenetan, baina herritar guztiak bazter utzi gabe.\nHartutako lehen neurrien artean, inpropioen ehuneko handiagoa atzeman den puntu kritikoen inbentarioa egitea dago. Edukiontzi horietan informazio-orri bat ipintzen da egoeraren berri emanez; hondakinak organikoaren bilketatik salbuesten dira, egoera zuzendu eta % 5etik beherako ehunekotara itzuli arte.\nKontrol horrek arrazoi eta erantzule posibleak identifikatzea eta egoera bakoitzera egokitutako neurriak hartzea errazten du. Mankomunitateak hiru kidez osatutako informatzaile-talde bat du, bere lana puntu kritiko horietan egiten duena, modu okerrean utzita dauden errefus-poltsak detektatuz eta edukiontzien barrutik edota horien ingurutik erretiratuz.\nEra berean, herritarrei zuzendutako 34.000 liburuxka editatu dira, eta bertan honako informazio hau ematen da: edukiontzi grisean eta marroian utzi behar diren hondakinak zeintzuk diren; edukiontzi marroian zati organikoa uzteko nahitaez poltsa konpostagarriak erabili beharra; eta poltsak zein puntutan eskuratu daitezkeen doan.\nEra berean, karakterizazio-analisiak egingo dira inpropioen indizea % 5etik jaitsi dela egiaztatu ahal izateko. Mankomunitateak espero du neurri horien aplikazioak egoera konponduko duela eta Debabarrena Eskualdean birziklapenaren aurrerakada kontsolidatuko duela.\nModu osagarri eta espezifikoarekin, ostalaritzaren sektorera zuzendutako kanpaina bat garatzen ari da, hondakin organikoen sortzaile garrantzitsua baita sektore hori. Helburu horrekin, Mankomunitateak bi ingurumen-teknikari destinatu ditu merkatariei eta ostalariei informazioa in situ emateko. Gainera, izaera orokorreko ekintza bat egin da bi kolektibo horien gain, edukiontzi marroian utzi daitezkeen hondakinei eta poltsa konpostagarriak eskuratzeko aukerei buruzko informazioa emanez: 10 litrokoak banaketa-makinetan, eta 40 litrokoak udalen bitartez. Horrez gain, erabilera bereziki txarra ikusten den guneetan kokatuta dauden establezimenduei informazio-ohar bat bidali zaie eta edukiontzietan itsasgarriak ipini dira, egoeraren berri emanez eta hondakin inpropioak nahasten dituztenei edota konpostagarriak ez diren plastikozko poltsak erabiltzen dituztenei zehapenak jarri ahal izango zaizkiela adieraziz.


Elikagai kaltegarrien salmenta eta publizitatea kontrolatzea | Consumer\nElikagai kaltegarrien salmenta eta publizitatea kontrolatzea\nHerrialde batzuek murriztu egiten dituzte kaloria hutsak, azukre, sodio edo trans koipe saturatuak dituzten elikagaiak, osasunari kalte egiten diotelako.\nIrudia: Erica Blasdel\nJanariak herritarren osasuna baldintzatzen du. Eragina du zer, zenbat eta nola jaten den. Dietarekin lotutako gaixotasunen taldean, besteak beste, gaixotasun kardiobaskularrarekin, 2 motako diabetesarekin eta minbiziarekin lotutako patologiak sartzen dira. Era berean, obesitatea izateko arrisku handiagoa dute. Zenbait herrialdetako administrazioek, gaur egun, mugatu egiten dute elikagai jakin batzuen salmenta eta publizitatea; izan ere, elikagai horien gehiegikeriak areagotu egin dezake arazo horiek izateko arriskua. Osasuna babestea lehenesten duten kanpainak dira.\nGaixotasunen %41ek nutrizio-osagai garrantzitsua dute, eta beste %38k ez dute hain nabarmena nutrizio-aldagaia. Hala adierazten du Osasunaren Mundu Erakundeak (OME) 2004ko txostenean: “Elikadura eta osasuna Europan: Ekintzarako oinarri berriak”.\nPrebentzio-esparru horretan, hainbat herrialdetako osasun-agintariek estrategiak jarri dituzte abian herritarren osasun-itxaropenak eta bizi-itxaropena hobetzeko, elikagaien kontsumoari dagokionez. Batzuetan, programa horiek nutrizio-profil “ez oso osasungarria” duten produktuen merkaturatzea eta publizitatea mugatzea edo debekatzea aurreikusten dute. Ezaugarri komunak dituzte, kaloria hutsak, azukre gehiegi, edari alkoholdunak, sodioa, trans gantzak eta gantz saturatuak kontuan hartuta.\nEspainian, elikadura hobea eta osasungarriagoa izan dadin, hainbat lege-esparru prestatu dira, herritarren artean elikadura-aukera hobeak bermatzeko. 2005ean sartu zen indarrean adin txikikoei zuzendutako telebistako publizitatearen autoerregulazioko PAOS kodea, haurren obesitateari aurre egiteko. Besteak beste, debekatuta dago zenbait elikagairen publizitatea egitea funtsezko orduetan, baita mezu eta taktika zehatzak erabiltzea ere, haien kontsumoa sustatzeko edo haien erosketa sustatzeko.\nAurten onestea espero den Elikagaien Segurtasunari eta Nutrizioari buruzko Legearen aurreproiektuak neurri oso murriztaileak ere jasotzen ditu zenbait elikagai, batez ere opil industrialak eta freskagarriak, ikastetxeetan eta institutuetan saltzeko.\nBeste herrialde batzuk aitzindariak izan dira neurri zorrotzak ezartzen. Partzialki hidrogenatutako koipeak erabiltzea debekatuta dago New Yorken eta Kalifornian, trans koipe asko baitute sukaldaritzaren eta ostalaritzaren arloan, eta beste sektore batzuetan neurri gehigarriak aztertzen dira. Erresuma Batuan, haurren obesitateari aurre egiteko 2006. urtean debekatu egin zen eskoletan esne osoa saltzea, Estatu Batuetan hartutako erabaki baten antzera.\nBiztanleria-sektore jakin batzuentzat, arauak eta murriztapenak erabiliz legeak egiteko modu horrek eragozpenak sortzen ditu. Kritika nagusietako batek zalantzan jartzen du zer jan eta zer ez jan arautzeko eskubidea edo ahalmena. “Debekuak kaltegarriak dira”, arbuioa eragiten dutelako eta debekatutako elikagaien eta lizentziarik gabeko establezimenduen “merkatu beltza” sortzeko arriskua saihesten delako.\nJarrera hori, beharbada, garai honetako elikadura-paradoxa batzuek piztuko dute: herritarrak elikadura-aukera osasungarriak eta osasungarriak egiteko gonbita egiten duen informazio-andana gorabehera.\nerakundeen babesa areagotzeari dagokionez, inoiz ez da egon elikadurarekin lotutako hainbeste arrisku, ez eta kontsumitzaileek hainbeste kezka ere dietarekin eta osasunarekin zerikusia duten gaietan.\nElikaduraren arloko esku-hartze instituzionalaren etorkizuna zerga bat ezartzea izan liteke\nkaloria, gantz saturatu eta azukre erantsi ugari duten elikagaien gainetik. Beste batzuk produktu osasuntsuagoak, hala nola fruta eta barazkiak, diruz laguntzearen aldekoak dira, haien kontsumoa bultzatzeko.\nHauek dira kontuan hartzen diren proposamenetako batzuk, oraindik diseinu edo garapen zehatzik gabe. Obesitatearen hazkuntza geldiarazteko alternatiba izango lirateke, nahiz eta elikagaien ekoizleei eta kontsumitzaile askori eragin. Hala ere, neurri horiek aplikatzeko unea eztabaidagai da oraindik komunitate zientifikoan.\nEspainiako Konstituzioaren 43. artikuluak osasunerako eskubidea aitortzen du, eta berariaz aipatzen du “botere publikoei dagokiela osasun publikoa antolatzea eta zaintzea, prebentzio neurrien eta behar diren prestazio eta zerbitzuen bidez”. Hau da, osasunaren babes instituzionala herritarren eskubidea eta Administrazioaren betebeharra da. Prebentzio-alderdi garrantzitsuenetako bat elikagaien kontsumoa da.\nErakundeen eginkizunari dagokionez, aitortu behar da elikadura-ohitura osasungaitzekin zerikusia duten gaixotasun guztien tratamenduak kostu handia duela altxor publikoarentzat. Sarritan, gaixotasun horiek patologia kronikoak izaten dira (obesitatea, diabetea, gaixotasun koronarioak, hipertentsioa), eta beste gaitz askoren jatorriarekin lotzen dira, eta inguruabar horiek areagotu egiten dute gaixotasunaren zenbatekoa.\ngrasas-eu osasuna países-eu publizitatea salmenta


Independentziak inoizko babes handiena dauka Eskozian | Mundua | GARA Euskal Herriko egunkaria\nIndependentziak inoizko babes handiena dauka Eskozian\nEskozian independentismoa maximo historikoetan dabil, azkeneko inkestan %58ko babesa jaso ostean. Beste inkesta baten arabera, gainera, herritarren %75ek babestuko lukete, betiere independentziaren hautuak ekonomia hobetuko balu.\nLondresko Ipsos Mori enpresak egindako inkestaren arabera, eskoziarren %58k baiezkoa bozkatuko lukete independentziaren inguruko erreferendum berri batean. Erabakia oraindik hartuta ez dutenak kenduz gero, eskoziarren %42k egingo lukete Erresuma Batuan jarraitzearen alde. Botoa erabaki gabe dutenak ere kontuan hartuz gero, berriz, eskoziarren %55ek egingo lukete independentziaren alde eta %39k aurka. Herritarren %6k zer bozkatuko luketen ez dakitela adierazi dute.\nHoriek horrela, independentismoak inoizko babes zabalena du uneotan Eskozian. Nicola Sturgeon premier eskoziarrak ez du aukera galdu bere iritzia emateko: «Ez naiz inoiz ziurrago egon Eskozia independente izango dela». Ipsos Mori enpresako zuzendari Ben Pagek, berriz, galdera argigarria utzi du mahai gainean: «Erresuma Batuaren amaiera ote?».\nInkesta urriak 2tik 9ra egin zuten eta parte hartu zutenen %64k esan zuten maiatzeko hauteskundeetan SNPk gehiengoa lortuko balu Erresuma Batuak independentziaren inguruko bigarren erreferenduma egitea onartu beharko lukeela bost urteko epean.\nIndependentziarako bidean, Brexita eta koronabirusa dira eztabaidagai nagusiak. Eta guztiaren gainetik, ekonomia jartzen dute eskoziarrek, EBtik irtetearen eta osasun krisiaren ondorioen beldur. Hala, Survationek egindako inkesta baten arabera, herritarren %75ek babestuko luke independentzia ekonomiari ongi eginez gero.


Laneko – Euskal Sagardoa\nOkamikako industrialdea 2, pab. 5A.\n94 684 20 26\n“Baserri ezberdinetako sagarra biltzen dugu gure Euskal Sagardoa egiteko”\nEz dugu janaririk ematen, botilan eta barriletan saltzen dugu Euskal Sagardoa.\nProiektuaren hasieran, Lea-Artibai inguruko sagardogile batzuk batu ginen kooperatiba baten, LANEKO KOOP kooperatiban hain zuzen ere. Bakoitzak bere baserrian egiten zuen sagardoa eta egin beharreko inbertsioak zirela eta, batzea erabaki genuen eta sagardoa toki berean egitea, sagarrak bertara eramanez. Hau 1996an izan zen eta geroztik jarraitzen dugu elkarlanean.\nHiru sagardo egiten ditugu, denak Bizkaiko sagarrekin: arrunta, ekologikoa eta Euskal Sagardoa jatorri deiturakoa.\nAitor Intxaurraga da Laneko Koop. kooperatibako arduraduna eta berak eta Jon Lezamak osatzen dute taldea.\nLea Artibai inguruko baserrietako sagarrez egiten da Leartibai Euskal Sagardoa.\nSagardo munduko kooperatiba bakarretakoa da Laneko Kooperatiba. Inguruko baserriek indarrak batu eta egiten dute Euskal Sagardoa eta beste hainbat produktu.\nLeartibai Euskal Sagardoa: Goikoetxe, Urdin sagarra, Odixa, Txalaka eta Urtebeta.\nSagastiak: Larrinaga (Ispaster), Zeinka (Ziortza-bolibar), Mendieta Agarre (Artea), Gontzolai (Aulesti), Agirrebeheko eta Uskola (Mendexa), Agarre (Gizaburuaga), Uribarren eta Itzei Goikoa (Ispaster).\nLeartibai EUSKAL SAGARDOA\nKolore horixka argia du Leartibai Euskal Sagardoak, fruta usain nabarmena eta ahoan suabea da. Sagar garratzak erabiltzen dira nagusiki, tanino handiegirik gabeak, eta horrek ematen dio bere izaera. Bizkaian ekoiztutako sagarra erabiltzen da, Lea Artibai inguruko baserrietakoa.\nBizkaiko Sagardogile Elkarteko kide da Laneko sagardotegia eta Bizkaian ekoiztutako sagarrak erabiltzen ditu Euskal Sagardoa egiteko.


Kintoa Euskal xerriaren saila Tokiko arraza salbatzen | Arrapitz\nKINTOA EUSKAL XERRIAREN SAILA\nHazle eta transformatzaile batzuek zuten Kintoa Euskal Xerriaren garapenerako saila sortu, 2001ean, arraza salbatzen lagunduz, ondare genetikoaren atxikitzeko programa plantan ezarriz eta ekoizpena berriz abiaraziz.\nHerriko etxea – 64430 ALDUDE\n05 59 37 55 71 / 06 84 14 54 01\nHazle batzuek eta transformatzaile batzuek Kintoa Euskal Xerriaren garapenerako saila sortu zuten, 2001ean. 80ko hamarkadako erditik goiti, arraza salbatzen lagundu zuten, bai eta ondare genetikoaren atxikitzeko programa plantan ezarri eta ekoizpena berriz abiarazi. Eragile horiek lehen elkarte batean bilduak ziren, «Le porc basque en vallée des Aldudes» izenekoan. 2001ean, «profesionalen arteko» xedea duen erakunde bat sortzea deliberatu zuten.\nOndokoak dira Kintoa Euskal Xerriaren Saileko elkartearen helburuak :\nGaratzen ari den sail baten egituratzearen gidatzea : ekoizpen jarioa, transformatzeko tresnak…,\nGarapen ekintzen programatzea : atelier berrien integratzea, ekoizpenean erdietsi emaitza tekniko-ekonomikoen hobetzea…\nKintoa produktuendako (xingar idorra eta haragi freskoa) Jatorri Deitura Kontrolatuaren erdiesteko behar diren ekintzen koordinatzea\nElkartearen helburua da balio erantsi handiko goi mailako produktu baten ekoiztea eta, ondorioz, etxaldeetan enpleguak atxikitzea eta gure lurraldeko ekonomiaren sustatzea.\nSail horrek hazleen eta transformatzaileen laguntzeko lan bat eramaten du, bai eta ekoizpenaren kudeatzeko, sormarkaren kudeatzeko eta gerizatzeko, sailaren garatzeko eta kolektiboki ezagutarazteko ere.\nKintoa eta Kintoko Xingarra izeneko ekoizpenak Jatorri Deitura Kontrolatuan onartuak izan dira, 2016ko agorrilean. 80ko urteetan 10 hazle izatetik orain 75 hazle izatera pasatu dira. Horien artean, 25ek etxaldean transformatzen dute eta 5 transformatzaile-ofiziale dira. 2018an, Sailak «KINTOA Jatorri Deitura Gerizatuko» 3200 zerri eta 6000 « KINTOko xingar» transformatu ditu..\nKINTOA Jatorri Deitura Gerizatua ondoko abantailetan oinarritzen da :\nMendiko ingurumen naturala, klima ezti eta umikoa,\nBere inguruneari egokitua den arraza bat, euskal xerria\nHaren haragia, urte bat baino gehiagoko hazkuntzaren ondotik erdietsia, eta xingarra, hiru urte baino gehiagoren ondotik egina.\nLekuko historian errotua izatea, ontsa hazteko eta transformatzeko jakitateak.savoir-faire d’élevage et de transformation.\nIngurumen naturalaren, arrazaren eta jendearen arteko aliantza horrek die Kintoko produktuei beren tipikotasuna ematen.\nhazkuntzaren alorreko teknikaria


Momentuz, Epele ez da alternatiba - Debagoiena - Goiena.eus\nMomentuz, Epele ez da alternatiba\nMiren Arregi 2020-02-14 16:00\nEpeleko hondakin ez-arriskutsuen zabortegia 2018tik itxita egonik eta Mutiloakoak ere ateak itxiko dituela iragarrita, Zaldibarko zabortegiak hartzen zituen hondakinak jasotzeko Gipuzkoak ez du azpiegiturarik. Are gehiago, Jaurlaritzak adierazi du, Euskal Autonomia Erkidegoan ez dagoela hondakin arriskutsuak hartzeko zabortegirik.\nJoan den ostegunean Zaldibarko zabortegian izandako lur-jausiak eragindako hondamendiak galdera asko ipini ditu mahai gainean; besteak beste, nork hartuko dituen lehen Zaldibarko zabortegi kolapsatuak hartzen zituen hondakinak. Galdera horrek are garrantzi handiagoa hartu du, astean, Gipuzkoako Foru Aldundiko ingurumen diputatu Jose Ignacio Asensiok Gipuzkoa laguntza emateko gertu dagoela azaldu ondoren eta Eusko Jaur-laritzak EAEko zabortegiei elkarlana eskatu ostean.\nBeraz, non kudeatuko dira orain arte Zaldibarrera isuri diren hondakinak? Epeleko zabortegia da aukera horietako bat? Horren haritik, Epeleko zabortegiaren jabe den Debagoieneko Mankomunitateko ordezkariek adierazi dute une honetan Epele ez dela alternatiba. "2018tik itxita dago zabortegia; beraz, momentu honetan, obra zibilik egin ezean ezinezkoa da Epeleko hondakin ez-arriskutsuen zabortegian hondakinak sartzea", adierazi du Mankomunitateko presidente Maite Antonek. Gainera, Jaurlaritzak EAEko zabortegiei eginiko laguntza eskaerari dagokionez ez dakitela ezer adierazi du: "Guk ez dugu ezer jaso. Laguntza eskaeraz dakiguna komunikabideen bitartez iritsi zaiguna da". Epeleko zabortegiaz gain, Gipuzkoak Mutiloako Lurpe zabortegia du funtzionamenduan une honetan. Hala ere, atzo, "gainezka egoteagatik" martxoaren 1ean itxiko dutela iragarri ostean, Gipuzkoak ere ez luke behar horiei erantzuteko azpiegiturarik izango. Hasieran, Zaldibarko hondakinak hartzeko aukera Gasteizko Gardelegiko zabortegia litzatekeela zabaldu zen eguaztenean, betiere, materialak arriskutsuak ez balira. Baina atzo, Ingurumen sailburuordeak adierazi zuen Zaldibarko zabortegiko hondakinak arriskutsuak direla eta EAEn ez dagoela horiek hartzeko tokirik, eta pentsatzen ari zirela nora eroan.\nItxiera baten kronika\nAurrez esan bezala, Epelen, konpostaje plantaren eta garbigunearen ondoan, bada industria hondakin ez-arriskutsuen zabortegi bat. Bertan, industriako eta eraikuntzako hondakinak jaso izan dira, 1993an zabaldu zenetik, 2018ko irailera arte. Epelekoa ez dago amiantoa jasotzeko prestatua. Itxieraren arrazoiez galdetuta, Debagoieneko Mankomunitateko presidente Maite Antonek azaldu du urtez urte erabiltzaile kopurua murriztuz joan zela, zabortegia ekonomikoki ez-bideragarri bihurtu arte. "Zabortegia itxi aurretik, orduan ustiatzen ari ginen bigarren zelda bete zenean, zabortegia kanpo-erabiltzaileei ixtea erabaki zuen orduko Mankomunitateko Gobernu Juntak".\nEpeleko zabortegiaren itxierarekin lotuta eta Zaldibarko gertaeraren haritik, Oñatiko alkate ohi Mikel Biainek sare sozialetan esan du 2015-2019 agintaldian Mankomunitatean ordezkaritza zuen bitartean "Jaurlaritzatik presio handiak jasan" zituztela Epeleko hondakin ez-arriskutsuen zabortegia "ixteko". Biainen esanetan, Jaurlaritzatik oso baldintza zorrotzak jarri zizkieten zabortegiari eta hango erabiltzaileei. "Konbentzimendua geneukan arazo nagusia isurtegi publiko izaera zela; pribatuei ez zizkietela horrelako baldintzak exijitzen. Atzean enpresa pribatuen interesak zeudela ikusten genuen. Orduan entzun nuen lehen aldiz Verter izena". Orduko Mankomunitateko ingurumen batzordeburu Lander Arregik ere gogoan du "baldintzak zorrotzak" zirela. Bere iritziz, baina, "presioak ez ziren inolaz ere politikoak, baizik eta teknikoak eta administratiboak". Arregik administratiboki aldaketa egon zela dio eta horrek ekarri zuela erabiltzaileei dokumentazio gehiegi eskatu beharra. Erantsi du, gainera, Europak baduela industri hondakinak modu pribatuan kudeatzearen aldeko jarrera. Azkenik, Arregik adierazi du zabortegiaren egoera aldatuz joan zela azken urteetan. Alegia, eraikuntzatik jasotzen zen hondakin kopuruak behera egin zuen industriakoak bere horretan jarraitzen zuen bitartean. Baina bien arteko oreka mantendu beharra zegoen eta horrek bultzatu zuen zabortegia industriako hondakin gutxiago onartzera".\nEpeleko zabortegiak, gaur egun, beste hiru zelda ustiatzeko Eusko Jaurlaritzaren baimena du. "Horiek ustiatu ahal izateko, ordea, aurrez zeldak inpermeabilizatu eta egokitzeko obrak ezinbestean egin beharko lirateke, eta baita betetako zeldak zigilatzeko obrak ere", diote Mankomunitatetik. Gaineratu dute zabortegia martxan jartzeko edo ez jartzeko erabakia hartzeko dutela oraindik. "Zaldibarkoa pasa aurretik ere bi aukera genituen mahai gainean: zabortegia Mankomunitateak kudeatuta martxan ipintzea, bata; eta zabortegiko bigarren zeldaren zigilatze lanak egin eta behin betiko ixtea, bigarrena".


etorkizuna etorkizun: LIDERRAK EDO IDEIAK. ZER DA LEHENAGO?\nPublicado por Josemari Velez de Mendizabal en 14:55\nGorka Etxabe 10 de enero de 2012, 15:47\nHistoriak erakutsi digu liderrak gai direla mezu ustelak bideragarri eta besteen bistara koherente bilakatzeko. Mezu arriskutsuak arriskurik gabeak bihurtzeko eta gizartea alda dezaketela. Tamalez, edo zorionez, liderra ideien aurretik.\njosemari 10 de enero de 2012, 22:13\nEskerrik asko zure ekarpenarengatik!


Asteartea, 2021eko irailaren 28a\nProtestak Hego Euskal Herriko hainbat lantokitan, "osasunaren, enpleguen eta lan baldintzen defentsan"\n"Osasunaren, enpleguaren eta lan baldintzen" defentsan, "haserrea" erakutsi eta protestak egin dituzte gaur zenbait lantegitan. Martxan dauden sektoreetan bizi dituzten baldintzak salatzeaz gain, gogorarazi dute kasu askotan abian direla aldi baterako kontratua zuten langileen kaleratzeak, behartutako oporraldiak edota enplegu erregulazio dosierren bidezko kaleratzeak.\nGaurko protestetako bat, zaharren egoitza bateko beharginen eskutik. Argazkia: ELA\n2020ko martxoaren 27a\nGaur, martxoak 27, protestak egin dituzte Hego Euskal Herriko hainbat lantokitako beharginek, "osasunaren, enpleguaren eta lan baldintzen defentsan". Covid-19 birusaren hedapenak sortutako larrialdia dela-eta, sektore ugaritako langileek erakutsi dute gaur haien "haserrea", lanuzte, elkarretaratze nahiz mobilizazio bidez. Esaterako, osasungintzako langileek, adinekoen egoitzetakoek, garbitzaileek, supermerkatuetakoek edota anbulantzietako gidariek plazaratu dituzte gaur haien aldarriak.\nIndustrian jarduten duten hainbat behargin ere batu dira mobilizazioetara. Tartean, Sidenor enpresak Basauri (Bizkaian) duen fabrikara Ertzaintza bertaratu da, eta protesta egitea galarazi die langileei.\nELA, LAB, ESK, Steilas, Etxalde eta Hiru sindikatuek aste honetan egin dute gaur mobilizatzeko deialdia, Haserre gaude izenpean.\nSalbuespen egoeraren barruan, dagoeneko martxan dira aldi baterako kontratua zuten langileen kaleratzeak, behartutako oporraldiak edota enplegu erregulazio dosierren bidezko kaleratzeak. Azkenengo datuen arabera, 108.648 behargini baino gehiagori eragingo diete erregulazio txostenek.\nGipuzkoako adinekoen egoitzetako langileek hiru urte bete dituzte hitzarmen berria lortzeko borrokan\nBi eguneko greba bat hasi zuten atzo Gipuzkoako erresidentzietako langileek: 2018. urtetik, 252. greba eguna dute gaurkoa.\nLaudioko Gaztetxea 2024ra arte egon daiteke itxita, eta espazio politikoaren iraunkortasuna ez dago bermatuta\nAurrera doaz Lamuza parkeko lanak, eta badirudi beste hiru urtez luza daitezkeela. Udalak itxita mantendu nahi du Laudioko Gaztetxea obra bukatu arte, eta gainera, alkateak Langile Kontrolpeko Espazioko jardunaren "jarraikortasuna zalantzan" jarri duela diote Laudioko Gazte Asanbladako kideek. "Gatazka espazioaren gaineko kontrolean kokatzen da, eta horregatik du izaera politikoa", adierazi dute.\nAstean zehar greba eginen dute Bizkaiko autoeskoletako beharginek\nIrailaren 20tik 24ra egingo dituzte lanuzteak, hitzarmen berri baten alde. 11 urte daramatzate akordiorik gabe autoeskolen sektoreko langileek.\nBi urtez greba egin ostean, Novaltiako langileek lan-hitzarmen duina aldarrikatzen jarraitzen dute\nNovaltia farmazia-enpresako langileek manifestazio jendetsua egin zuten atzo Bilbon (Bizkaia), 792. greba egunean; besteak beste, beharginen greba eskubidea urratzen ari direla salatu dute.\nGreba egin dute gaur Lekuineko Boncolak enpresan, lan-baldintzen hobetzea aldarrikatzeko\nAzken urteetan, janaria katean ekoizten duen enpresako langileen lan-baldintzak etengabe okerragotu direla salatu dute.\nBiolentzia Estrukturala 2021-09-27\nAbuztu amaierara bitartean, gutxienez 2.488 emakumeri eraso zieten beren bikotekideek edo bikotekide ohiek Araban, Bizkaian eta Gipuzkoan\nBilbon emakume bat bortxatu dute hainbat gizonek\nMugimendu Sozialista 2021-09-25\nArgitaratu dute Gazte Topagune Sozialistaren egitaraua\nLangile Mugimendua 2021-09-24\n"Ministro batek diktadura-ekonomiko burgesaren apologia egiteak ez gintuzke harritu behar, ezta apologia hori egiteko burgesek darabilten ideologiak ere. Escriváren deklarazioak tentuz irakurtzen baditugu, esanguratsuena honakoa da: ez du gauzen egoera ekonomiko orokorra ulertzen."\n"Langile klasearen ulerkera ekonomizistek, espektro «progre» eta erreformistenak, zein sektore erreakzionarioenak, klase diskurtsoa bere egiteko aukerak sortu baititu, bakoitzaren interesei men egiten diotelarik."\n2021-04-27 Nadia Perez\n"Gizarte antolamendu kapitalista gainditu ezean, ezinezkoa da gizartearen interes orokorrak beteko dituen hezkuntzarik; ezinezkoa da langileriarentzat doako eta kalitatezko hezkuntza unibertsalik."


Udal lizentzia, arriskutsuak izan daitezkeen animaliak edukitzeko udal lizentzia da.\nArriskutsuak izan daitezkeen txakurrak gidatu nahi dituztenek.\n50/1999 Legeko 3. 1-b artikuluan aurreikusitako aurrekari penalik ez daudela egiaztatzen duen agiria. (Ziurtagiri hau Udalak eskatuko du).\nGaitasun fisiko eta psikologikoa egiaztatzen duen agiria, lizentziaren eskaera baino gehienez 12 hilabete lehenago Gipuzkoako zentro baimendu batek egindakoa. (Beasainen dagoen zentro baimendua Kale Nagusia, 40zk.an dago).\nZinpeko aitorpena, azaltzen duena eskatzaileak ez duela arriskutsuak izan daitezkeen animalien zuzenbide araudiari buruzko 1999ko abenduaren 23ko 50/1999 Legeko 13. Artikuluko 3. Atalea aurreikusitako zigorretatik bat bera ere jaso arau hauste larri edo oso larria egiteagatik. Dena den, aldi baterako etendura zigorra jaso arren aukera izango du lizentzia lortu edo berritzeko, baldin eta lizentziaren eskaera egunerako oso-osorik bete bada jarritako zigorra.\nMartxoaren 22ko 287/2002 Errege Decretua, ustez arriskutsuak diren animaliak edukitzeko Erregimen Juridikoaren inguruko abenduaren 23ko 50/1999 Legea garatzen duena\nEkainaren 1eko 101/2004 Dekretua, EAEn txakur espezieko animaliak edukitzearen ingurukoa\nAbenduaren 23ko 50/1999 Legea, ustez arriskutsuak diren animaliak edukitzeko erregimen Juridikoaren ingurukoa\nEskaera jaso, eskaneatu, erregistratu eta Udaltzaingora pasa.


Udalak zirkulazio isun guztiak bideratuko ditu - Eskoriatza - Goiena.eus\nUdalak zirkulazio isun guztiak bideratuko ditu\nIker Barandiaran 2007-12-10 11:23\nIsunak ordaintzeko eskoriatzarrek ez dute Donostiara joan behar izango.\nUdaleko osoko bilkurak onartu zuen Trafikotik jasotako eskaera onartzea. Alderdi guztiek baiezko botoa eman zioten, EB izan ezik. EBko ordezkariak jakinarazi zuen berak ez zuela proposamena irakurtzeko aukerarik izan.\nAldaketa horren oinarri nagusia da urtarriletik aurrera udalerriko zirkulazio isun guztiak Udalak berak kudeatuko dituela.\nBitxikeri moduan orain dela hiru bat urte Trafikoko delegaritzak agindu zien udalei zirkulazioaren eskumen guztiak berak hartuko zituela. Orain, berriz, isunei dagokiena udalei itzultzeko asmoa dauka. Udalek ez daukate horri kontra egiteko aukera askorik.\nHortaz, eskoriatzarrek dagoeneko ez dute Donostiara isunak ordaintzera joan behar izango; horren ordez herrian bertan kitatuko dituzte zorrak.\nEskoriatzako Udaltzaingotik jakinarazi digute hiru motatako isunak jarriko dituztela: arinak (30 eurotik gora), larriak (100 eurotik gora) eta oso larriak (301 eurotik gora).\nHiru motatako isunak\nIsun arinak aparkamenduarekin lotutakoak izango dira; larriak eragozpen handiak sortzen dituzten aparkatzearen gainekoak edota kontrako zentzuan gidatzen dutenendako; eta oso larriak edanda gidatzea, zabarkeriaz aritzea edota herritarrak arriskuan jartzea.\nUrtean hiru bat isun arin eginez gero, hirugarrena larria izango da.


Baskegur – INNOBANDAS PROIEKTUA\nINNOBANDAS PROIEKTUABaskegur user2019-11-06T08:37:21+00:00\nProiektu honek, pinuen azikulen banden gaixotasuna kontrolatzeko tratamendu eraginkor eta jasangarriena zehaztea du helburu, beste herrialdeetan erabilitako metodo berritzaileen, baita gure ikerkuntza zentroetan garatutakoen ebaluazioarekin.\nHonen guztiaren helburua, Zeelanda Berrian eta Txilen azikulen banden kontrolerako erabilitako teknika berritzaileen eta gure ikerkuntza zentroetan garatutakoen eraginkortasuna gure mendietan frogatzea da, teknika hauen Ekonomia eta ingurumen jasangarritasuna aztertzeko asmoz. Ekimenak, proiektuak iraun bitarteko 3 tratamendu gauzatzea aurreikusten du: 2019ko udaberrian eta udazkenean eta ondoren, 2020ko udaberrian.\nEremu-ikerketa hauek FORESNA, BASOEKIN, ACEMM ETA HAZIk bereziki egingo ditu, GALCA tratamenduez arduratuko delarik eta BASKEGURrek, proiektu osoa koordinatzeko ardura izango duelarik.\nNEIKERrek bete beharreko entsegu desberdinei dagokionez, beste herrialdeetan erabilitako zein gurean garatutako teknika berritzaileen inguruko ezagutza luzatuko du. Horrez gain, entseguen ingurumen-jasangarritasun neurketei dagozkien lanak bere gain hartuko ditu.\nHAZIk, baso-masa neurtu eta aztertzeko teknologia berrien (3D laserra, LiDARhegaldiak, Sentinel bitartezko telehautematea) inguruko bere ezagutza aberatsak proiektuaren eskura jarriko ditu, GISean, baso eta kudeaketari aplikatutako telehautematean, baita droneek hartutako irudien erabileraren inguruan ere. Horrez gain, entseguen prestakuntzarako analisi estatistikoak egiten ditu, lortutako emaitzen analisia egin ere.\n• BASKEGUR (Ordezkaria)\n• Nafarroako Gobernuko Landa Garapeneko, Ingurumeneko eta Toki Administrazioko Departamentua\n• Bizkaiko Foru Aldundiko Iraunkortasuna eta Ingurune Naturala Zaintzeko saila\n• Arabako Foru Aldundia\n• Gipuzkoako Foru Aldundia\n• Kantabriako Gobernuko Inguru Naturaleko Zuzendaritza Nagusia\nINNOBANDAS proiektuaren aurkezpen bideoa\nZergatik da beharrezkoa Innobandas proiektua?\nZuraren V. Astearen egitarauaren barruan, sektoreko profesionalei zuzendutako hainbat jardunaldi eta jarduera antolatu zituen Baskegurrek. “Baso-osasuneko erronkak eta aurrerapenak” jardunaldiaren helburua baso-jabeei pinuen akikula-banden gaixotasunen egungo egoeraren, eragin-mailaren eta abian diren berrikuntza- eta ikerketa-programen berri ematea izan zen, besteak beste, Innobandas ekimenari aurre egiteko, beste eragile batzuekin batera.


18.000 euroraino proiektuko euskal enpresak digitalizatzeko - SPRI\nDeialdia zabalik egongo da apirilaren 28tik irailaren 22ra. Argibitasunak info@spri.eus helbidean eta 902702142 telefonoan\nIndustria Digitala programak laguntzak ematen ditu 4.0 teknologiak txertatzeko industria arloko enpresetan, eta 2,6 milioi euroko aurrekontua du. 2016an, 288 euskal enpresak jaso zituzten Industria Digitala programaren diru-laguntzak eta 380 proiektu abiarazi zituzten industria konektatu eta aurreratuak bideratzeko. Deialdia zabalik egongo da apirilaren 28tik irailaren 22ra. Argibitasunak info@spri.eus helbidean eta 902702142 telefonoan.


Getxok 167.500€ banatuko ditu Giza Zerbitzuekin lan egiten duten erakundeen artean. Deia, Noticias de Bizkaia\nUdalerriko 38 entitatek jasoko dute laguntza\ndeia.eus - 2018(e)ko abuztuaren 26a, igandea - 13:40etan eguneratua\nAurten 167.500€ banatuko ditu Giza Zerbitzuekin lan egiten duten erakundeen artean Getxon (GETXO.EUS)\nGetxoko Udalak 52.500€ko diru-laguntza eman die udalerriko pertsona nagusien hiru elkarteri, Gizarte Zerbitzuekin kolaboratzen duten entitateentzako diru-laguntzen aurtengo deialdiaren barruan, hau da, diru-laguntzen kopuruaren %31. Udalerriko 38 entitatek jasoko dute laguntza, 167.500€koa.\nBILBO. Horrela, eta diru-laguntzen 4. ildoaren barruan, pertsona adinduengan partaidetza eta zahartze aktiboa sustatzea ezarrita dagoena, Algortako Jubilatuen Elkartea-AJANE-k 5.000€ jasoko ditu, Romoko Ibar Nagusien Etxeak 42.500€ eta Andra Mariko Urtealaiak elkarteak 5.000€.\nEra berean, Udalak 48.000€ zuzenduko ditu Getxoko 20 erakunderen ohiko jardueraren funtzionamendurako eta/edo mantentzeko (1. ildoa): Acompaña-Laguntzen, Adrebol, Ahida, Amesten, Asebi, Berdintasuna, Bidea Eginez Elkartea, Bizkel, e-civis, Argia Fundazioa, Beato Domingo Iturrate Fundazioa, Fidias Fundazioa, Integrando Fundazioa, Ireki, Kosmopolis, Mugabarik, Andra Mariko parrokia, San Nikolas parrokia, Perualde eta Sikap.\n5. ildoaren barruan, esku-hartze sozialean laguntzeari zuzenduta dagoena, 25.000€ banatuko dira ondorengo elkarteen artean: Sortarazi, baztertuak izateko arriskuan edo baztertuta dauden pertsona eta familiak sustatzen duen elkartea (10.000€) eta Hijas de la Caridad (15.000€), oinarrizko beharrak eskaintzen laguntzeko: jantoki soziala, dutxak eta ikuztegia.\nGetxoko Etorkinen Plataformak, bere aldetik, 25.000€ jasoko ditu 6. ildoaren barruan, kultura-artekotasuna sustatzekoa dena. 8.000€ etorkinak hartzeko eta kultura-artekotasuna sustatzeko izango dira eta 17.000€ elkarrekintza positiborako espazioentzat.\n12 elkartek 12.000€ jasoko dute 2. ildoaren barruan, Getxoko udalerriarentzat interesgarriak diren proiektu zehatzak gauzatzeko dena: AECC, Aspertxu, Atece, Aunar, Avifes, Elikagaien Bankua, Etxerat, Fekoor, Esklerosi anizkoitza, Gizakia Fundazioa, Harrera Taldea eta Ulertuz.\nAzkenik, eta proiektu esperimental edo berritzaileei zuzenduta dagoen 3. ildoaren barruan, San Nikolas parrokiak 5.000€ jasoko ditu.


Lukrezio eta Sarrionandia — Eibar.ORG | Eibarko peoria\nHemen zaude: Hasiera / Blogak / Markos Zapiain / Lukrezio eta Sarrionandia\nLukrezio eta Sarrionandia\nMarkos Zapiain 2008/11/18 09:32\nFilosofiako liburu handienek, berek bakarrik sortu eta osatzen dute genero bat\nNon kokatu "Gauzen izaeraz", Spinozaren "Etika", Nietzscheren "Horrela mintzatu zen Zaratustra"?\nZer arraio dira, poesia, matematika, metafisika, eldarnio?\nEdonola ere, liburuok kezka eta harridura gai nagusi bat izaten dute, izenburuan ageri ez dena baina obra osoan barrena dantzan dabilena: Etika-k, amodioa; Arrazoimen hutsaren kritika-k, denbora; Zaratustra-k, bizitza.\nEta Lukrezioren "Gauzen izaeraz" zoragarriak, mugimendua.\nHainbat zentzutan gogorarazten du "Gauzen izaeraz"-ek "Lagun izoztua", eta Lukrezioren sentsibilitateak Sarrionandiarena, edo alderantziz: alde batetik, biok sentitzen dute mundua arrotz; bestetik, biok dute sentsibilitate izugarri bat, gaixotia ia, dagoen guztiaren mugimendua, nabaria zein ezkutua, sumatzeko; "dagoen guztiaren" barik hobe "dabilen guztiaren".\nGainera, bai Lukreziorentzat eta bai Sarrionandiarentzat, garbi dago zein den funtsezko mugimendua, nora doazen maite ditugun gauzak: beherantz, alegia, pikutara.\nAzkenik: Sarrik Lukrezioren liburuko "Maite kontuez" ataleko zati bat izkiriaturik aurkitutako bere poematzat du, eta itzuli egin du.\nLukrezio Sarrionandiak dioenez, maitaleak ezin du maitea guztiz bereganatu, ezin du bere amodioa guztiz ase. Gosea ase dezakegu, janariak leku jakin bat betetzen duelako gure gorputzean. Aldiz, maitearen simulakroak baino ez ditzakegu geureganatu, ezpainetan pasioz haginka egin arren, ezin sutsuago besarkatu arren. Hazia isuri ostean ere, berehala dator berriro maitegrina.\nAzken batean, bakarrik gaude.


Tendencias Creativas, World Maritime Week, Subcontratación eta Industry Tools by Ferroforma azokek ‘Nazioartekotasun osoa’ lortu dute\nEkitaldien nazioartekotasuna Bilbao Exhibition Centre-k programatutako azoken bereizgarri eta ohiko ezaugarrietako bat da. Eta hala ziurtatzen du Industria, Merkataritza eta Turismo Ministerioak bere Estatu Idazkaritzaren bidez. Abenduaren amaieran, Ministerioak Nazioarteko Azoka Komertzialen 2021erako Egutegi Ofiziala argitaratu zuen BOEn. Argitalpen horren arabera, Bilbao Exhibition Centre-k hamar bat azoka ditu ziurtagiriarekin, nola Nazioartekotasun osokoa, hala Aduana-helburuetarako nazioartekotasunekoa.\nLehenengo multzoan, Ministerioak ezarritako irizpide batzuk betetzen dituzten azokak daude; besteak beste, gutxienez hiru edizio burutu izatea, erakusketarien % 10 edo bisitarien % 5 atzerrikoak izatea, eta bi estatistika horiek goranzko joera izatea. Halaber, ziurtagiria duten azokek sektorearen babesa izan behar dute, teknologia berriak erabiliz lan egin, eta Merkataritzako Lurralde Zuzendaritzaren eta ICEXen aldeko txostena izan. Horren haritik, Bilbao Exhibition Centre-k datorren urtean gauzatuko dituen lau azoka zerrenda horretan daude: Tendencias Creativas, World Maritime Week, Subcontratación eta Industry Tools by Ferroforma.\nBaldintza horiez gain, Nazioartekotasun osoko ziurtagiria duten azokek zenbait aduana-erraztasun dituzte; horren harira, Europar Batasunetik kanpoko erakusketariek ez dute muga-zergarik ordaindu behar produktuak aldi batez erakusteagatik.\nOnura hori bera aplikatzen zaie Aduana-helburuetarako nazioartekotasunaren multzoan sartzen diren azokei. Multzo horretako erakusketariei erraztasunak ematen zaizkie azokan beren eskaintza aurkezteko, eta Espainiako tasak ordaintzetik salbuetsita daude. Bigarren multzo horretan, BeDigital, Fitmaq, Maintenance eta Pumps&Valves daude, guztiak +Industry delakoan sartuak. Zazpi azoka industrialek osatzen dute +Industry, garai eta toki berean egiten direnak, eta Estatuko fabrikazio aurreratuaren topaketa garrantzitsuenetako bat bilakatu da. Haiekin batera, eta aurreko urteetan bezala, Bilbao Exhibition Centre-k publiko orokorrarentzako azoka bat ere badu atal honetan: Expovacaciones.\nBEC-ek idatzirik|2021-01-11T09:17:38+01:0011 de urtarrila de 2021|Albisteak|0 Iruzkin


Boiry-Notre-Dame - Wikipedia, entziklopedia askea.\nHamblain-les-Prés, Monchy-le-Preux, Pelves, Rémy, Sailly-en-Ostrevent eta Vis-en-Artois\n449 (2018ko urtarrilaren 1a)\n235 (%52.3) 219 (%48.8)\nBoiry-Notre-Dame Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 436 biztanle zituen.\n2007an Boiry-Notre-Dame udalerrian erroldatutako biztanleak 436 ziren. Familiak 168 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 52 seme-alabarik gabeko familiak ziren, 68 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 185 etxebizitza zeuden, 170 familiaren etxebizitza nagusia ziren, 3 bigarren erresidentzia ziren eta 12 hutsik zeuden. Etxebizitza guzti hauek 185etxeak ziren. 170 etxebizitza nagusietatik 156 bere jabearen bizilekua ziren, 9 alokairuan okupaturik zeuden eta 5 doan lagata zeuden; 5 etxek bi gela zituzten, 15 etxek hiru zituzten, 41 etxek lau zituzten eta 109 etxek bost zituzten. 141 etxek euren parking plaza propioa zuten azpian. 72 etxetan ibilgailu bat zegoen eta 79 etxetan bat baino gehiago zituzten.\nBoiry-Notre-Dame udalerriko biztanleria-piramidea 2009an .\n2007an lan egiteko adina zuten pertsonak 300 ziren, horien artean 199 aktiboak ziren eta 101 inaktiboak ziren. 199 pertsona aktiboetatik 191 lanean zeuden (104 gizon eta 87 emakume) eta 9 langabezian zeuden (6 gizon eta 3 emakume). 101 pertsona inaktiboetatik 31 erretiraturik zeuden, 34 ikasten zeuden eta 36 "bestelako inaktibo" gisa sailkaturik zeuden.\n2009an Boiry-Notre-Dame udalerrian 175 unitate fiskal zeuden, 464,5 pertsonek osaturik. Pertsona bakoitzeko diru-sarrera fiskalaren mediana urteko 18.153 euro zen.\n2007an zeuden 9 komertzioetatik, 3 eraikuntza enpresak ziren, 1 garraio enpresa zen, 1 ostalaritza eta jatetxe enpresa zen, 2 higiezinen enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 igeltseroa zen, 1 iturgina, 1 eraikuntza enpresa eta 1 ile apaindegia.\n2000. urtean Boiry-Notre-Dame udalerrian 8 nekazaritza-ustiategi zeuden.\nBNF: 15268587n (data)


Ulianovsk - Wikipedia, entziklopedia askea.\nErrusiako oblastak Ulianovsk oblasta\nSergei Sergeevich Panchin (en)\nUTC+04:00 eta UTC+03:00\nOklahoma City, Krefeld, Macon, Homel eta Wuhu\nUlianovsk (errusieraz: Ульяновск), 1780 arte Sinbirsk eta 1780-1924 bitartean Simbirsk (errusieraz: Симби́рск) deitua, Errusiako hiria da, erresumaren mendebaldean dagoen Ulianovsk oblastaren hiriburua. Volga eta Sviyaga ibaien bilgunean dago, Moskutik 893 kilometrora. 2010ean 613.786 biztanle zituen.\nVladimir Leninen (Vladimir Ilyich Ulyanov sortzez) sorlekua izan zen, eta haren omenez jarri zitzaion Ulianovsk izena 1924an.\n4 Ulianovsktar ospetsuak\n1648an eraiki zuten Simbirskeko gotorlekua, Volga ibaiaren ezkerraldeko muino batean, Errusiar Inperioaren sortaldeko mugak babesteko asmoz. Errusia Siberiarantz zabaldu ahala, Simbirsk hiriaren garrantzi estrategikoa apalduz joan zen. 1796an hiri bihurtu zen, eta Volga ibaiertzeko merkataritza guneetako bat zen. Arrantza, abeltzantza, nekazaritza eta basotik lortutako produktuak merkaturatzen zituzten.\n1924ko maiatzaren 9an izena aldatu zioten hiriari, ordutik aurrera Ulianovsk deitua izateko, Vladimir Lenin politikari eta iraultzailearen omenean. Han jaioa zen 1870ean, eta jaiotzaren mendeurrena ospatzeko (1970.ean) hiriaren hainbat gune eraldatu zituzten, ulianovtarrekin lotura zuzena zuten eraikuntzak kasu.\nEgun industria hiria da: autoak eta hegazkinak ekoizten dituzte, besteak beste.\nUlianovskek klima kontinental hezea du; udak beroak dira eta neguak hotzak.\nDatu klimatikoak (Ulianovsk)\n5.7 5 16.5 30 36.3 37.5 38.9 39.3 33.1 25.7 14.6 6.2 39.3\n-7.7 -7.1 -0.4 11.4 20.8 24.2 25.4 23.4 17.3 7.5 -0.4 -5.1 9.5\n-15.4 -15.5 -9.2 0.9 7.3 12.2 13.9 11.7 7.2 0.2 -5.9 -11.7 0.5\n-39.1 -39.9 -31.1 -23.2 -6.9 -2.8 4.4 -1.3 -5 -19.4 -28.6 -36.9 -39.9\nUlianovsk ondorengo hiriekin senidetuta dago:\nMacon (Georgia) (AEB)\nOklahoma City (AEB)\nUlianovsktar ospetsuak[aldatu | aldatu iturburu kodea]\n↑ 157. araua - Europako hiriak. Euskaltzaindia (Noiz kontsultatua: 2011-3-29).\n↑ Ulyanovsk Global.britannica.com\n↑ http://meteoinfo.ru/UlyanovskClimat Meteoinfo webgunea\nUlianovskeko argazkiak[Betiko hautsitako esteka]\n1648an sortutako lekuak\nUlianovsk oblasteko udalerriak\nOrriaren azken aldaketa: 5 martxoa 2021, 08:37.


Miren Gorrotxategi urtarrilaren 15ean "Arte[faktua]" saioan\nMiren Gorrotxategi, gaurko "Arte[faktua]" saioan\n'Sotoan gordeak' bere bigarren eleberri beltza aurkeztuko du idazleak.\n'Sotoan gordeak', Miren Gorrotxategik mahastietako gelditasunean ezkutatu duen istorio beltza\nGaur, Azpeitiko Miren Gorrotxategi idazle eta irakaslearekin elkartuko da "Arte[faktua]" Loiolako Santutegian. Sotoan gordeak eleberri beltza plazaratu du Txalaparta argitaletxearen eskutik, Baztango udaletxeak eta (H)ilbeltza elkarteak eskainitako bekaren garaipena lortuta.\nGorrotxategik Laxaro Azkune gonbidatu du saiora. Gazte gaztetatik, idazten hasi zenean, ondoan izan duelako beti, eta bera izanik idatziak irakurtzen dituen lehenetarikoa, oso estimuan du bere osabaren iritzia. Azkune itzultzailea izan da, irakaslea, bertsolaritzan lan handia egindakoa, idazlea, eta batez ere, Loiolako Herri Irratiko esataria.\nGentz del Valle artista nafarraren apalategia ezagutzeko aukera ere izango dugu. Horretarako, Iruñeko Nafarroako Museora gerturatu gara, Basati/Salvaje/Wild erakusketaren kokagunera.\nAngel Bidaurrazagaren eskutik iritsiko da aste honetako liburuaren gomendioa. Ekaitz Goienetxearen Zaldi mamorroa liburua aukeratu du horretako.\nBooktubea, aldiz, Todor Azurtzak egina da. Azurtza Boiseko Bertso Eskolako sustatzailea da, eta aukeratu duen liburua Uxue Alberdiren Kontrako eztarritik.\n"Arte[faktua]" gaur izango da ikusgai 12:55ean ETB1en eta eitb.eus-en.


Josten ikasteko taldea osatu nahi dute Beizaman - Urola Kostako Hitza : Urola Kostako Hitza\nJosten ikasteko taldea osatu nahi dute Beizaman\nOstiraletan, Natur Eskolako lehen solairuan elkartuko dira, 17:00etatik 20:00etara bitartean. Eva eta Idoia izango dira saioen gidariak, eta udalak josteko bi makina jarri ditu herritarren eskura.\nJoskintzaren munduan murgildu eta oinarrizko trikimailuak nahiz teknikak ikasi nahi dituztenentzako saioak antolatu dituzte Beizaman. Ostiraletan, Natur Eskolako lehen solairuan elkartuko dira, 17:00etatik 20:00etara bitartean, eta parte hartu nahi dutenek bertaratu besterik ez dute egin beharko. Hala, elkarrekin josteko talde bat osatzea da udalaren nahia. Eva eta Idoia izango dira saioen gidariak, eta udalak josteko bi makina jarri ditu herritarren eskura. Hori bai, materiala norberak eraman beharko du saioetara.


Cortesko gaztelua - Wikipedia, entziklopedia askea.\nCortesko gaztelua Nafarroako herri horretan dagoen gaztelua da,\nGazteluaren jatorria ezezaguna da baina litekeena da musulmanek eraikia izatea. Gazteluari buruzko lehenengo berria 1128koa da, noiz Erramun, kondearen anaia, alkaide bilakatu zen.\nAntso VII.a Nafarroakoaren erreinaldiaren amaiera arte Tota Ruiz bere jabea izan zen eta, harrezkero, nafar erregeak; koroak 1462ra arte mantendu zuen jabetza, 1413-1428 izan ezik, noiz Godofredo Karlos III.a Nafarroakoaren sasikoarena izan zen.\n1462an Joanes II.a Aragoikoak Alonso Aragoikoa bere seme naturalari eman zion. 1533an markeserri bilakatu eta lehenengo markesa Pedro Enrikez Lakarra izan zen.\n1993ko otsailaren 2an monumentu izendatu zuten RI-51-0007018 kodepean. Pinakoteka bat du bere barnean.\nMultimedia: Castle of Cortes (Navarre)


EUSKADI.-Gizon bat espetxeratu dute emakume bati Irunen (Gipuzkoa) bortxatzeagatik\nErtzaintzaren agenteek 23 urteko gizonezko bat atxilotu zuten joan den larunbat goizean Irunen (Gipuzkoa), emakumezko bati sexu-erasoa egiteagatik Irungo bertako etxebizitza batean. Epailearen esku utzi ostean, atxilotua espetxeratzeko agindua eman zuen epaileak atzo goizean, Eusko Jaurlaritzako Herrizaingo Sailak gaur jakinarazi duenez.\nJoan den larunbatean, 10:00ak aldera, emakumezko bat Irungo Ertzainetxean agertu zen bortxaketa bat jasan zuela salatzeko. Gazteak salatu zuenez, gertakariak ordu batzuk lehenago jazo ziren Irungo etxebizitza batean, bertara gizonezko batekin joan zenean.\nDirudienez, etxean zeudela, gizonezkoak sexu-harremanak izatera behartu zuen emakumezkoa, bere borondatearen kontra eta, betiere, herio-mehatxuak eginda. Gainera, biktimak aurka egiten zionez, gizonezkoak aizto bat jarri zion lepoan hainbat momentutan.\nErtzaintzak dagokion ikerketa abiatu zuen bortxaketaren ustezko egilea identifikatzeko eta, pixka bat geroago, agenteek gizonezkoa atzeman zuten erasoa gertatu zen etxebizitza berean. 23 urteko gaztea atxilotu eta Ertzainetxera eraman zuten. Atzo goizean, susmagarria epailearen esku jarri zuten eta epaileak segituan espetxeratzeko agindua eman zuen.


Balkoiak eta leihoak edertzeko 4. lehiaketa — Eibarko Udala\nBalkoiak eta leihoak edertzeko 4. lehiaketa\nEibarko Udalak, Ingurumen Sailaren bitartez, "Balkoiak eta leihoak edertzeko 4. lehiaketa" deitu du.\nLehiaketaren xedea: Herritarren parte hartzearen bidez, Eibarko ingurumen kalitatea eta irudia hobetzea. Landareek eta loreek hiriko ingurune atseginagoa eta ederragoa lortzen laguntzen dute. Ekimenarekin hiria apaintzeko ohitura on hori herritarren artean zabaldu nahi da.\nParte-hartzaileak: Lehiaketa honetan Eibarko hiriguneko etxebizitzetan bizi den edonork parte hartu ahal izango du. Beharrezkoa izango da lehiaketaren aurretik izena ematea.\nLehiaketan izena emateko epea: 2022ko maiatzaren 25etik ekainaren 8ra (biak barne).\nLehiaketan izena emateko bideak:\nMaiatzaren 25ean, Untzaga plazan izango den “FurgoBaratzan” (10:00-13:00). Etxebizitza bakoitzeko lore bakarra banatuko da, hauek amaitu arte. Lorea jasotzen duenak bere NANa erakutsi beharko du.\nHerritarren Zerbitzurako Bulegora (PEGORA) joanda. Astelehenetik asteazkenera: 8:30etatik 14:00etara eta 15:00etatik 19:00etara. Ostegun eta ostiraletan: 8:30etatik 14:30etara.\nEibarko Udalaren webgunean edo eskuorriaren QRan eskuragarri egongo den inprimaki elektronikoa betez. Sakatu esteka hau:\nIzen-ematea egitean, parte-hartzaile bakoitzari bereizgarri bat emango zaio. Bereizgarri hori kaletik ikusteko moduko leku batean erakutsi beharko da, eta epaimahaiak balkoia edo leiho parte-hartzailea identifikatzeko balioko du.\nElektronikoki izena eman duten parte-hartzaileen kasuan, PEGORAn jaso beharko dute bereizgarria ekainaren 17ra arte.\nSariak: Bi sari mota egongo dira.\nHerrian: lehen saria 200 euroko bono bat izango da eta bigarrena 150 euroko bono bat, biak Eibarko Merkataritza Gune Irekiko kide diren saltokietan erabiltzeko.\nEskualdean: 250 euroko bonoa, irabazleak bere herriko saltokietan erabil dezan.\nEskualde mailako saria eta herri mailako saria bateraezinak dira.\nEpaimahaia lorategigintzan edo hiri-edertze lanetan aditua den batek eta/edo udal ordezkari batek osatuko dute.\nEpaimahaiak balkoi eta leihoen balorazioa ekainaren 18tik 23ra egingo du.\nSari-banaketa ekainaren 30etik uztailaren 8ra bitartean egingo da. Parte-hartzaileei aurrez jakinaraziko zaie noiz eta non egingo den sari banaketa.\nSariak banatu gabe gera daitezke, epaimahaiak erabakitzen badu balkoi edo leiho parte-hartzaileek ez dutela gutxienezko kalitatezko maila betetzen.\nIzena emateko epea: 2022ko maiatzaren 25etik ekainaren 8ra (biak barne).\nBereizgarria: 2022ko ekainaren 18tik 23ra egon behar da ikusgai. Baldintza horiek bete ezean, balkoia edo leihoa ez da baloratuko, eta, beraz, deskalifikatu egingo da.\nEpaimahaiak 2022ko ekainaren 18tik 23ra baloratuko du balkoia edo leihoa.\nSari-banaketa: ekainaren 30etik uztailaren 8ra bitartean egingo da.\nEdozein argibide edo kontsulta nahi izanez gero, interesatuak Eibarko Udaleko Ingurumen Sailarekin harremanetan jarri ahal izango dira 943 70 84 08 telefonoan edo ingurumena@eibar.eus helbidean.\nUdaleko Ingurumen Saila telefonoz edota e-mail bitartez harremanetan jarriko da irabazleekin.\nParte-hartze hutsagatik, partaideak udalari bere identitatea (izena eta bi abizenak) eta saritutako balkoi edo leihoaren argazkia argitaratzeko baimena ematen dio udalari, lehiaketaren emaitzak publiko orokorrari jakinarazteko udal webgunearen (www.eibar.eus) eta prentsa ohar edo antzekoen bitartez.\nIzena emateak berekin dakar lehiaketaren oinarriak eta epaimahaikideen erabakia onartzea. Epaimahaiaren erabakia apelaezina izango da.\nIkusi | Deskargatu ( PDF, 435 KB)\nZeramika eskola: 2022/2023 ikasturtea\nDibujo eskola: 2022/2023 ikasturtea\nAsier Errasti Eibarko Film Laburren Lehiaketa (2022)


Xurgagailua, Lore Xurgagailua, Elikagaiak Xurgagailua - ALLCOLD\nALLCOLD munduko hustutze soluzioetan eta fabrikazio hutseko hozkailuen munduko liderra da, SEMCOLD USA-rekin konbinatuta (hutsean hozten eta hozten 80 urte baino gehiago daramatza), barazkiak hozteko diseinatutako gure hozkailuak, moztutako loreak, labean egindako jakiak, sukalde zentrala, perretxikoak, janari prestatuak sushi arroza, konposta eta belarra etab.\nESPERIENTZIA ETA KALITATE HANDIKO ZERBITZUAK\nALLCOLD munduko hustutze soluzioetan eta hutsean hozteko fabrikazioetan liderra da\nALLCOLD goi-teknologiako enpresa da I + Gra dedikatzen dena eta 10.000 m2-ko instalazioak ditu Dongguan Txinan\nHozteko abiadura bizkorra, 30 minutu inguru behar dira 100 from-tik 10 than-ra baino gutxiagora hozteko. Janariaren erdian eta gainazalean hozteko tenperatura uniformea. Ez dago baldintza berezirik produktuen tamainari, itxurari eta pilatzeko moduari EZ "bigarren kutsadura" EZ erabat isolatutako altzairu herdoilgaitzezko ganberan hozteko. 25-50 temperature bitarteko tenperatura bizkor igarotzea oso egokia da bakterioen arrazarako. AllCOLD hutseko hozkailuak gaur egun oso erabiliak dira ...\nSteamed Foods Xurgagailua\nVacuum Cooler ereduak eta zehaztapenak: Vacuum Cooler Ezaugarri nagusia 1. Hozte abiadura azkarra. Janari prestatuak 10 to-ra hoztuta 20-30 bakarrik behar ditu, labean 20-20 ed-ra hoztu 10-20min barru. 2. Hozteko uniformea. Hutsaren egoeran, elikagaiak muinetik azalera hozten dira. 3. Bi etapako hozketa elikagaien ur galera murrizteko. Tenperatura altuetatik 60 to-ra, elikagaiak azkar hoztuko dira bakterioen hazkunde azkarra ekiditeko, bigarren biltegiratzeak hoztea motelduko du lurrun-galera murrizteko eta janariaren zaporea hobetzeko. 4.M ...\nALLCOLD Hutsean Hozteko Abantailak? 1.Ultra-Azkar hozteko metodoa 20min / ziklo inguruan. 2. Iraupen luzeagoa 2-3 aldiz. 3. Energia aurreztea% 40 baino gehiago. 4. Gutxienez produktuen hondamena. Zergatik erabili hutsean hoztea? Bildu ondoren, fresko guztiak estresa izaten dute. Estres horrek batez ere tenperaturak eragindako arnasketa (arnasketa) eta transpirazioa (izerdia) eragiten ditu. Barazki eta belarrak arnasketa eta transpirazioa asko murriztu daitezke gure hozkailuekin% 75 edo gehiago. O ...\nHutseko hozkailuaren abantaila (1) Zelaien kalitate onena mantendu. (2) Hozteko denbora laburra da, orokorrean 15-20 minutu inguru. Azkarra, garbia eta kutsadurarik gabea. (3) Botritisa eta intsektuak galarazi edo hil ditzake. Belar eta belar gainazalean kalte txikiak "sendatu" daitezke edo ez dira zabaltzen jarraituko. (4) Kendutako hezetasunak pisuaren% 2-3% baino ez du, tokian tokiko lehortze eta deformaziorik ez dago (5) Turfiak euripean biltzen badira ere, gainazaleko hezetasuna kutsa daiteke.\nHozkailuaren ezaugarria (1) Perretxikoen zentzumen eta kalitate onena (kolorea, usaina, zaporea eta mantenugaiak) gorde! (2) Hozteko denbora laburra da, orokorrean 15-20 minutu inguru. Azkarra, garbia eta kutsadurarik gabea. (3) Botritisa eta intsektuak inhibitu edo hil ditzake. (4) Kendutako hezetasunak pisuaren% 2-3% baino ez du, tokian tokiko lehortze eta deformaziorik ez dago (5) Nukleoaren eta gainazalaren tenperatura berdina da. (6) Aurrez hoztea dela eta, perretxikoak biltegiratze luzeagoa izan dezake. Zergatik erabiltzen dugu hutsean c ...\nBelar hutseko hozkailua\nHozkailuaren abantaila (1) Belar kalitate onena mantendu. (2) Hozteko denbora laburra da, orokorrean 15-20 minutu inguru. Azkarra, garbia eta kutsadurarik gabea. (3) Botritisa eta intsektuak inhibi edo hil ditzake. Belar azalean kalte txikiak "sendatu" daitezke edo ez dira zabaltzen jarraituko. (4) Kendutako hezetasunak pisuaren% 2-3% baino ez du, tokian tokiko lehortze eta deformaziorik ez dago (5) Belarrak euripean biltzen badira ere, azaleko hezetasuna hutsean kendu daiteke. (6) Du ...


'Room at the Top' - Kulturklik\nPamplona/Iruña 2020(e)ko Uztailak 23\nUztailak 23 (osteguna), 22:15: Room at the Top (1959, Un lugar en la cumbre gaztelaniaz)\nZuzendaria: Jack Clayton\nGidoia: Neil Paterson\nArgazkiak: Freddie Francis (Z/B)\nMusika: Mario Nascimbene\nAntzezleak: Simone Signoret, Laurence Harvey, Heather Sears, Hermione baddeley, Donald Wolfit, Ambrostine Phillpotts, Donald Houston\nJoe Lamptonek (Laurence Harvey) kontulari-lana onartuko du Ingalaterraren iparraldeko hiri txiki batean. Handinahiak bultzatuta, Susanen (Heather Sears) maitasuna lortzen saiatuko da, inguru horretako gizon aberats eta boteretsuenaren alabarena, baina aita tartean jarriko da eta alaba oporretara bidaliko du. Orduan, Joek Alice ezagutuko du (Simone Signoret), emakume heldu bat. Aliceren esperientziak eta sofistikazioak liluratu egingo dute, eta senarra uzteko eskatzeraino iritsiko da Joe.\nJohn Braineren eleberri batean oinarritutako melodrama soziala da, eta diruaren, diru-gosearen eta kosta ahala kosta gizartean hobetzeko nahiaren gaineko kritika eskaintzen du. Izenburuak metaforikoki egiten zion aipamena gizartean gora egiteari. Jack Clayton zuzendari hasiberriak bere ibilbide zinematografikoan garatu zituen lehentasun narratiboak ikusten dira ekoizpen honetan, haurren begiradaren eta helduen munduarenaren arteko konfrontazioan laburbiltzen direnak. Oscar saria eman zioten Simone Signoreti eta Neil Patersoni, gidoi egokituarengatik. Eta Urrezko Globoa, atzerriko film onenari.